Вилоят ҳақида » Жиззах вилояти ҳокимлиги расмий ахборот сайти\nЖиззах вилояти ҳокимлиги » Вилоят ҳақида\nЖиззах вилоятининг маъмурий-ҳудудий тузилиши, географияси ва иқлими. Вилоятнинг Ўзбекистон ҳаётида тутган ўрни ва аҳамияти. Табиати, ер майдони, табиий бойликлари ва ишлаб чиқариш ҳамда моддий ва маънавий ресурслари ҳақида\nЖиззах вилояти Ўзбекистон Республикасининг марказий қисмида жойлашган ўзига хос тарихга эга, улкан сиёсий, иқтисодий, маънавий мавқега эга бўлган, фан, маданият, туризм равнақ топган вилоятлардан биридир. Жиззах – узоқ йиллик тарихга, ўзига хос маданиятга эга юрт. Жиззах вилояти пахта ва ғалла етиштириш бўйича мамлакатда етакчи вилоят ҳисобланади.\nВилоят 1973 йил ташкил этилган бўлиб, маъмурий маркази Жиззах шаҳри. Вилоят майдони 21,2 минг кв. км бўлиб, республика умумий майдонининг 4,7 фоизини ташкил этади. Аҳолиси 2018 йил 1 июл ҳолатига 1337 минг киши ёки республика аҳолисининг 4,1 фоизига тенг. Аҳолининг 89,0 фоизини ўзбеклар, 1,2 фоизини руслар, 0,5 фоизини татарлар,\n3,1 фоизини қирғизлар, 2,3 фоизини тожиклар, 3,9 фоизини бошқа миллат вакиллари ташкил этади.\nВилоят Ўзбекистоннинг марказий минтақасида жойлашган. Узунлиги шарқдан ғарбга 180 км, жанубдан шимолга 175 км.ни ташкил этади.\nВилоят шимол ва шимолий шарқ томонидан 216,9 км узунликда Қозоғистон Республикаси билан, шарқ томондан 91,9 км узунликда Сирдарё вилояти билан, шарқ ва жанубий шарқ томондан 326,7 км узунликда Тожикистон Республикаси билан, жануб ва жанубий ғарб томондан 199,8 км узунликда Самарқанд вилояти ва ғарб томондан 83,7 км узунликда Навоий вилояти билан чегарадош.\nВилоят рельфи пасттекстликлар, чўл ва даштлар, қирлар ва тоғлардан ҳамда табиий кўллардан иборат. Тоғ ён бағирларидаги адирларда лалмикор деҳқончилик, боғдорчилик, узумчилик ва чорвачилик ривожланган.\nҲудуд ранг-баранг табиий манзаралари. Ноёб ва экзотик рельфи, ўзига хос мўътадил иқлимга эга. Зомин, Бахмал, Фориш ва Янгиобод тоғлари ва тоғ ён бағирларида арчазорлар, бодомзорлар, ёнғоқзорлар, камёб шифобахш ўсимликлар мавжуд.\nВилоятнинг Арнасой, Дўстлик, Мирзачўл, Зарбдор, Зафаробод ва Шароф Рашидов туманлари вилоят қишлоқ хўжалиги юкини елкасига олган. Бу туманларда деҳқон ва фермерлар ғалла, пахта, пилла ва бошқа қишлоқ хўжалиги маҳсулотлари етиштиришда юқори ҳосилдорликка эришмоқдалар.\nВилоятнинг умумий экин экиладиган майдонларининг 261,2 минг гектари суғориладиган, 993,4 минг гектари лалми ерлардир. Ушбу ер майдонлари асосан Сирдарё дарёсидан 127 км узунликдаги Саркисов номли Жанубий Мирзачўл канали орқали сув олади. Шунингдек, узунлиги 143 км бўлган Сангзор дарёси ва 94 км узунликдаги Туятортар канали орқали Зарафшон дарёсидан сув олади.\nВилоятда олтин, мис, вольфрам, волостанит, қўрғошин, рух, оҳактош, мармар, силикат ва бошқа қурилиш материаллар заҳираси мавжуд.\nВилоятда табиий ресурсларга бой 40 та кон мавжуд. Жумладан, 1 та олтин, 2 та кумуш, 3 та рангли металл конлари бор. Ҳозирги кунда бу конлардан республика ва вилоят иқтисодиёти учун фойдали бўлган материаллар қазиб олинмоқда. Минерал хом ашё ресурсларининг асосий захираси Бахмал, Ғаллаорол, Ш.Рашидов, Фориш, Зафаробод туманлари ҳудудига тўғри келади.\nБахмал туманида қопланувчи тош, мармар, охактош, Ғаллаорол туманида цемент хом ашёси, воллостанит, мармар, Ш.Рашидов туманида мармар, силикат маҳсулотлари хом ашёси, абразив, корунд, Фориш туманида цемент хомашёси, қум-шағал заҳираси мавжуд.\nЖиззах вилояти тарихининг жуда бойлиги ва ўзига хослиги, шунинг билан бирга, замонавий тараққиёт имкониятлари кенглигидан келиб чиқиб, халқаро ташкилотлар ва хорижлик сайёҳларни оҳанрабодек ўзига тортиб келмоқда.\nШунингдек, Зомин, Бахмал тоғлари, жахонга машҳур Жиззахнинг сомсаси, оши, Зомин тандири, Бахмал олмаси бошқа масканларда топилмас мўжизалар сирасига киради.\nЎзбекистон Республикаси Президентининг 2013 йил 18 мартдаги «Жиззах» эркин иқтисодий зонасини барпо этиш тўғрисидаги\nПФ-4516-сонли фармонига асосан ташкил этилган «Жиззах» эркин иқтисодий зонасида бугунги кунда 15 та хорижий инвестициялар иштирокидаги корхоналар фаолият олиб бормоқда.\nВилоятнинг тарихи, меъморий обидалари, буюк зотлар. Ҳозирги кунда яшаб, меҳнат қилаётган, эл-юртга танилган машҳур шахслари.\nЖиззах – қадимий воҳа. Вилоятда ҳали сиру синоати тўлиқ ўрганилмаган тарихий тош битиклари, қоятош расмлар, қадимий конлар, хусусан, Ғаллаоролда йилнинг мавсумларини белгилашда фойдаланилган Қуёш календари бўлган.\nЖиззах тарихидаги энг қадимий давлат – Уструшона. Унда ижтимоий-иқтисодий ҳаёт IX-XIII асрларда, яъни мўғуллар босқинига қадар кучли ривожланган. Ҳунармандчилик, савдо кенг тараққий этган. Шарқ билан Ғарбни боғлаб турган қадимий Буюк ипак йўли шу ердан ўтган.\nВилоят ҳудудида жами 366 та зиёратгоҳ ва қадамжолар, маданий-тарихий, мерос обидалар мавжуд. Жумладан, Ғаллаорол туманидаги Саъд ибн Абу Ваққос зиёратгоҳи, Фориш туманидаги “Муҳаммад Шариф Грекушох” маданий ёдгорлиги, Бахмал тумани ҳудудидаги “Новқа ота”, Янгиобод туманидаги “Хўжа Мушкент ота”, Ш.Рашидов туманидаги “Парпи ота” зиёратгоҳлари истиқлол туфайли қайта қад ростлади.\nШароф Рашидов, Ҳамид Олимжон каби қалам соҳиблари, давлат ва жамоат арбоблари ҳам Жиззах диёрида туғилган.\nБу табаррук замин Назир Сафаров, Шукур Саъдулла, Тўра Сулаймон, Оқилжон Ҳусанов, Келди Қодиров, Саттор Қорабоев, Шарофат Ботирова каби марҳум адибларни, бугунги кунда фаол ижод қилиб келаётган Саъдулла Ҳаким, Асрор Мўмин, Фароғат Камолова сингари таниқли ижодкорларни тарбиялаган.\nЎзбекистон илм-фани Сарвар Азимов, Ўктам Орипов, Раҳматилла Қўнғиров, Орифжон Икромов, Бозорбой Ўринбоев, Иноятулла Сувонқулов сингари фидойи олимлар билан – Оллоҳ уларни раҳмат қилсин – фахрланади.\nЖиззах вилояти миллий санъатимиз ва маданиятимиз ривожига ҳам муносиб ҳисса қўшмоқда. Ўзбекистон халқ ҳофизи Орифхон Ҳотамов, Ўзбекистон халқ артисти Эсон Лутфуллаев сингари марҳум санъаткорларимизни, Ўзбекистон санъат арбоби Баҳрулло Лутфуллаев, Ўзбекистон Республикасида хизмат кўрсатган артистлар Бахтиёр Холхўжаев, Олия Эштўхтарова, Жўра Исроилов, Абдураим Лапасов, Абдусоли Норматов сингари ижодкорларнинг номларини тилга олишимиз табиийдир.\nЖиззах вилоятининг фахрига, ғурурига айланган инсонлар ҳар бир соҳада кўплаб топилади.\nЎзбекистон Қаҳрамонлари – миришкор фермерлар Парда Зиётов, Анорбой Эшматов, моҳир педагог Марат Зокиров, тажрибали темир йўлчи Эркин Умматовнинг эл-юрт олдидаги хизматларини вилоят аҳли яхши билади ва юксак қадрлайди.\nБундан ташқари Президентимиз Шавкат Миромонович Мирзиёевнинг ўтган бир ярим йил ичида Жиззах вилоятиги қилган уч марта ташрифлари вилоят аҳолисининг кўп йиллардан бери орзусига айланиб келаётган қурилиш ишлари, арзон уй-жойлар кўприклар қурилиши, йўлларни кенгайтириши эвазига Жиззах шаҳар ўзгача қиёфа касб этди.\nШу ўринда муҳтарам юртбошимизнинг ташаббуслари қайта қурилган Дўстлик тумани “Манас” қишлоқ фуқаролар йиғинида амалга оширилган улкан бунёдкорлик ишлари “Манас” аҳолисининг катта қувончига сабаб бўлганлигини алоҳида таъкидлаш лозим.\nХайрли ишларнинг давоми сифатида Жиззах вилоятида яна 33 та маҳаллада “Обод қишлоқ” дастури доирасида кенг кўламли қурилиш таъмирлаш, ободонлаштириш ва кўкаламзорлаштириш ишлари давом этмоқда.


"Бочка"даги кафелар бирин-кетин бузилмоқда\n2 августдан буён Тошкент вилояти Бўстонлиқ туманидаги Чорвоқ сув омбори бўйида жойлашган машҳур тамаддихоналарни бузиш давом этмоқда. Аҳоли орасида "Бочка" номи билан танилган ушбу ҳудуддаги 5 та кафе бир ой аввал ноқонуний қурилганлик важи билан ёпиб қўйилган эди. "Бочка"даги кафелар Ўзбекистон Миллий xавфсизлик xизмати раисининг собиқ ўринбосари¸ генерал Ҳаëт Шарифxўжаевга тегишли экани иддао қилинади.\nҚурилганига 20 йилдан зиёд вақт бўлган ва кейинги пайтда тошкентликлар орасида энг машҳур тамадди масканларидан бири сифатида танилган “Бочка”даги кафеларнинг биринчиси 2 август куни бузилди.\nNuz.uz сайтида эълон қилинган воқеа жойидан олинган суратларда кафе бинолари ўрнида фақат ҳарсанг тошлар ётганини кўриш мумкин.\nСайт маълумотига кўра, ўтган асрнинг 90-йилларида қурилган ушбу кафени бузиш борасида бир ой аввал Бўстонлиқ туман ҳокимлиги томонидан огоҳлантириш берилган. Июль ойи охирида суд кафе биносини бузиш тўғрисида қарор қабул қилган.\nОзодлик манбаларига кўра, Бўстонлиқнинг “Бочка”сидаги 5 та кафе фаолияти "изнсиз қурилган"¸ "кадастрда йўқ"¸ "хавфсизлик ва экология талабларига жавоб бермайди", деган важлар билан тўхтатилган.\nБўстонлиқ туман ҳокимлигидаги манба маълумотига кўра, жорий йил баҳорида Чорвоқ сув омбори бўйидаги объектларнинг барчасида текширув ўтказилган ва ушбу кафе ўша текширув натижасида бузилган:\n“Бу битта “Бочка”даги кафеларга тааллуқли эмас. Чорвоқ бўйидаги барча бинолар кадастр ва бошқа тегишли идоралар томонидан текширилди. Тўғри, бу биноларнинг кўпчилиги 90-йилларда қурилган. Лекин шу пайтгача улар эътибордан четда қолиб келган. Текширувчилар Чорвоқ бўйидаги жуда кўпчилик бинолар хавфсизлик қоидаларига жавоб бермайди, деб топишди. Аксар бинолар шундоқ сув омбори бўйида қурилган. Аслида барча объектлар сув омборидан камида 70 метр узоқликда бўлиши лозим”, деди ҳокимликдаги манба.\nУнинг айтишича, Чорвоқ бўйидаги талабга жавоб бермайдиган кафелардан ташқари бошқа барча объектлар ҳам навбати билан бузилиши режаланган.\nОзодликнинг Ўзбекистон ҳуқуқ тизимларига яқин манбаси иддаосига кўра¸ Ўзбекистон Миллий xавфсизлик xизмати раисининг собиқ ўринбосари¸ генерал Ҳаëт Шарифxўжаев ўтган йил июнь ойида ишдан олиниши ортидан унга тегишли бўлган ҳолда¸ бошқа одамнинг номига расмийлаштирилган Тошкент вилоятидаги кўчмас мулк объектлари, жумладан, Чорвоқдаги “Колокольчик” ва “Бочка” ресторанлари тортиб олинган.\nЎзбекистон Миллий хавфсизлик хизмати ёки бошқа расмий идоралардан бу маълумотни тасдиқловчи ëки инкор қилувчи маълумот олиш имкони бўлмади.\nҲаëт Шарифxўжаев 2015 йили ишдан олингач, унинг устидан тергов бошланди. Шарифхўжаевнинг кейинги тақдири ҳақида ҳозирча Озодликда бирор маълумот йўқ.


Ноқонуний ҳаракатлар танқид қилинди\nNur Otan партияси Туркистон вилоят маслаҳати фракциясининг йиғилиши ўтди. Унда Туркистон вилоят маслаҳатининг котиби Қайрат Балабиев, вилоят маслаҳати депутатлари ва масъул бошқарма раҳбарлари, ўринбосарлари, алоқа операторларининг вакиллари иштирок этишди. Минтақанинг тараққиёти ҳамда Nur Otan партиясининг Йўл харитаси ижроси юзасидан фракция етакчиси Бейсен Тажибаев сўзга чиқди ва мажлисга раислик қилди. У партия Раисининг биринчи ўринбосари Бауржан Байбек минтақаларда фракция фаолиятини кучайтириш, ўткир муаммоларни ҳал қилишни топширгани ва ушбу йўналишда ишлар давом этаётганини маълум қилди.\nКун тартибидаги масала бўйича Туркистон вилоятининг стратегия ҳамда иқтисодий тараққиёт бошқармаси раҳбари Қанат Қайипбекнинг маърузаси тингланди. Унинг айтишича, уч йилда амалга оширилган кўламдор ишларнинг натижасида Туркистон шаҳрини ривожлантиришнинг 1-босқичи якунланиб, асосий ижтимоий инфратузилма барпо этилди. Жами 445 млрд. тенгега янги 257 иншоот қурилиши олиб борилди. Унинг ичида 230 млрд. тенге хусусий сармоядорлар ҳисобидан амалга ошди.\nNur Otan фракцияси депутатларини Туркистон вилоятининг баъзи қишлоқларида интернет тезлиги пастлигидан хавотир билдириб, ушбу масалага оид саволлар беришди. Бу саволларга вилоят рақамлаштириш, давлат хизматлари ва архивлар бошқармаси раҳбари Елнур Ўтебаевга йўлланди. Бошқарма бошлиғи вилоят интернет билан таъминлаш бўйича масъул бўлимнинг фаолияти тўғрисида ҳисобот берди. Унинг таъкидлашича, Туркистон шаҳрини рақамлаштириш доирасида 48та ташаббуснинг 25таси амалга оширилган, маблағни оптималлаштириш, 2020 йилда ишларни тизимлаштириш натижасида босқичма-босқич 244,5 млн. тенге тежалган ва давлатга қайтарилган.\nДепутатлар мобил алоқа ночор ва умуман йўқ 151та аҳоли манзилининг масаласини ҳам кўтардилар. Вилоятда республика, вилоят, туман ва шаҳар аҳамиятига эга автомобиль йўлларининг 3400 чақиримида, яъни 51,5 фоизида интернет ва уяли алоқанинг йўқлиги ҳам танқид остига олинди. “КСелл” ҲЖ, “Билайн” ҲЖ вакилларига тегишли тавсиялар айтилди.\nКун тартибидаги яна бир масала – минтақадаги қазилма бойликлардан қонуний фойдаланишдаги тўсиқлар ва соҳадаги ишлар сараланди. Вилоят сармоя ва экспорт бошқармаси раҳбари ўринбосари Қанат Шўнбасовнинг айтишича, вилоят ҳудудида кенг тарқалган фойдали қазилмаларни қайта ишлаш бўйича жами 110 шартнома ва 38та лицензия берилган.\n– Текшириш давомида шартномалар бўйича мажбуриятлар бажарилмаётгани аниқланди, белгиланган муддатдан олдин 18та шартнома ва 4та лицензия бекор қилинган. Хусусан, Оқсув дарёси бўйидаги 10та жойда қазиб олиш учун берилган лизенция бекор қилинди. Бугунги кунда минтақада тоғ-кон ишлари бўйича тузилган шартномалар ва лицензиялар сони 148тадан 124тага камайди, – деди Қ. Шўнбасов.\n– Биз кўллар, дарёларни ва тарихий жойларимизни кўз қорачиғидек асрашимиз керак. Афсуски, даромадни биринчи ўринга қўядиган тадбиркорлар минерал захиралардан фойдаланиш доирасига риоя қилмай, атроф-муҳитга зарар етказади. Бу қонунбузарликларнинг олдини олиш учун биз тегишли идоралар, ҳокимликлар билан ҳамкорлик қилишга тайёрмиз, – деди депутатлар.\nЮқоридаги масалаларнинг ҳал этилишини партия ўз назоратига олади.\nNur Otan партияси вилоят филиалининг матбуот хизмати, 2021-10-16, 03:50 65


Баъзи фақирларни биламан. Уларнинг пулдан бошқа нарсалари йўқ.\nШундай инсонлар борки, хорижда таълим олишади. Касал бўлишса, хорижда даволанишади. Саёҳатга ҳам хорижга чиқишади. Уларнинг юрт ичида қиладиган ягона ишлари – Ватанга хиёнат қилиш, унинг молини ўғирлашдир.\nАхлоқнинг асоси – ёлғондан бутунлай тийилишингдир.\nКатта ақллар фикрлар устида тортишади.\nЎртача ақллар воқеалар устида тортишади.\nМайда ақллар шахслар устида тортишади.\nКим асоссиз ҳолда яшаса, шарафсиз ҳолда ўлади.\nХоҳ ҳозир бўлсин, хоҳ кейин, барча одамлар қилган ишларининг бадалини тўлайдилар.\nҲатто муздан покроқ ва қордан тозароқ бўлсанг ҳам, чақимчиликдан қочиб қутулолмайсан.\nҲақиқий юз деб ўйлаб юрганларимизнинг юзларидан ниқобнинг тушишидан кўра оғриқлироқ нарса йўқ.\nДругие материалы в этой категории: « Нишонга урилган гаплар: “Йўқлигингда сени ҳимоя қиладиган нарсаларнинг афзали – хулқларингдир”\tНишонга урилган гаплар: “Фақирлик – олийжаноб нафсларни хор қилолмайди. Бойлик – пасткаш нафсларни олийжаноб қилолмайди” »


Бразилияда нотинч вазият: Риода 9 минг ҳарбий жиноятчилар билан курашга ташланади\n12:59 / 15.02.2017\nБразилиянинг Рио-де-Жанейро штатида тартибни сақлаш ишларида иштирок этадиган ҳарбий хизматчилар сони 9 минг кишини ташкил этади. Бу ҳақда Жанубий Америкадаги энг йирик давлатнинг мудофаа вазири Раул Жунгманн матбуот анжуманида хабар қилди.\n"Биз қонун ва тартибни сақлашни мақсад қилган огоҳлантириш амалиёти доирасида 9 минг кишилик шахсий таркибдан фойдаланамиз", - дея айтиб ўтди маҳкама раҳбари. Ҳарбий хизматчилар кўчаларни сешанба кунидан бошлаб қўриқлашни бошлади, 22 февраль куни эса амалиётни якунлаш ёки уни чўздириш бўйича қарор қабул қилинади. Рио-де-Жанейро штатида 24 февраль куни машҳур карнавал бошланади ҳамда унга миллионга яқин сайёҳ келиши кутилмоқда. Аввалроқ губернатор Луис Фернанду Пезау федерал ҳукуматга минтақада армия бўлинмаларини ушбу байрам тугашига қадар қолдириш ҳақида илтимос билан чиқди.\nКуни кеча эса Бразилия ОАВлари мамлакат ҳукумати Рио-де-Жанейро штати ҳудудида жиноятчилик билан кураш учун армиядан фойдаланишни режалаштираётгани ҳақида хабар берди. Бундай қарор республика президенти Мишел Темер ва губернатор Пезау иштирокидаги йиғилишда қабул қилинди. Бу махсус йиғилиш ўтган жума куни ҳудудда ҳарбий полиция хизматчиларининг қариндошлари иштирокидаги норозилик намойишидан сўнг ўтказилди. Ҳуқуқни муҳофаза қилиш органлари вакилларининг рафиқалари ўнлаб бўлинма ва казармалар эшикларини тўсиб қўйиб, ҳукуматдан эрларига ойлик маошларни вақтида тўлашни талаб қилишган.\nНорозилик намойиши қўшни Эспириту-Санту штатидаги акциядан сўнг ўтказилди. Бироқ у ердаги акция анча фожиали оқибатларга олиб келди: полициячиларнинг йўқлиги зўравонлик ва босқинчилик ҳолатларини авж олдирди ҳамда охирги тўққиз кунда 146 киши ҳалок бўлди.\nРасман полициячилар акцияни ташкил этишмаган бўлишса-да, ҳукуматнинг фикрича, айнан ҳуқуқни муҳофаза қилиш органи ходимлари бу ташаббусни биринчи бўлиб илгари суришган ҳамда унинг ғоясини беришган. Миллий қонунчиликка кўра, ҳарбий полициячилар томонидан ўз вазифасини бажармаслик “исёнда иштирок этиш” деб талқин қилиниши мумкин. Ушбу жиноят эса 8 йилдан 20 йилгача озодликдан маҳрум этилишига сабаб бўлади. Рио-де-Жанейродаги полициячиларнинг қариндошлари томонидан ташкиллаштирилган норозилик намойишлари сешанба куни ҳам давом этди, бироқ ҳуқуқни муҳофаза қилиш органлари ишини бутунлай тўхтатиб қўймади.\nРио-де-Жанейрода 2016 йилнинг августида бўлиб ўтган Олимпия ўйинлари ташкилотчилари дуч келган асосий муаммолардан бири - айнан жиноятчиликни юқори даражаси эди. Мегаполисда мусобақалар ўтказилган пайтда хавфсизлик чоралари кучайтирилди, бунга қисман ҳарбийлар ҳам жалб этилди. Рио-де-Жанейро штати ҳукумати қошидаги жамоатчилик хавфсизлиги институтининг хабар беришича, 2016 йил якунлари бўйича ҳудудда ўлдирилган инсонлар сони 2015 йил билан таққослаганда 19,8 фоизга ошган. (4200дан 5033гача). Бу 2009 йилдан бери қайд этилган энг юқори кўрсаткичдир.


Сурияда ўз жонига қасд қилган аскарнинг отаси ўғлида бунинг аломатларини аниқламаганини айтмоқда\n00:35 / 29.10.2015\nСурияда ҳарбий хизмат ўтаётган пайтда ўзини осиб қўйган россиялик аскар Вадим Костенконинг отаси Александр Костенко ўғлининг танасида осиш аломатларини аниқламаганини Reuters ахборот агентлиги билан суҳбатда айтиб ўтди.\n“Унинг танасида ўзини осганидан дарак берувчи излар йўқ. Прокуратура нима дейишини кўрамиз”, деб айтди аскарнинг отаси.\nСурияда хизмат ўтаётган 19 ёшли ҳарбийнинг ўлгани 27 октябрда маълум бўлган. Бу ҳақда РБК нашри хабар берган. Кейинроқ бу маълумотни аскарнинг яқинлари тасдиқлаган.\nАскар 28 октябрда она юрти – Краснодар ўлкасидаги Гречаная Балка хуторида дафн этилди. Reuters агентлигининг маълум қилишича, аскар ҳарбий кийимда, бўйни кийимининг ёқаси билан беркитилган ҳолда дафн этилган. Аскарнинг бурнида қон талаш жароҳати кўриниб турган.\nReuters билан яширинча суҳбатлашган зобитнинг айтишича, аскарнинг танасини сафдошлари аниқлаган ва “у ўз жонига қасд қилгани” кўриниб турган. Аскарнинг телефонида севгилисига 10 марта жавобсиз қолган қўнғироқни амалга оширгани аниқланган.\nРоссия Мудофаа вазирлиги шу кунинг ўзида аскар ҳалок бўлганини тасдиқлади. Вазирликнинг тасдиқлашича, аскар шахсий сабаблар туфайли ўз жонига қасд қилган. Мудофаа вазирлиги аскарнинг телефонида аниқланган смс-хабарлар таҳлили асосида йигит севгилиси билан муносабатларига путур етгани сабаб ўз жонига қасд қилгани ҳақидаги хулосага келган. Бош ҳарбий прокуратура маълумотларига кўра, дастлабки текширувлар аскар ўзини осиб қўйганидан дарак бермоқда.\nАввалроқ марҳумниг ота-онаси ўғилларининг ўз жонига қасд қилганига ишонмасликларини айтишган.\nЎзини аскарнинг амакиси деб таништирган эркакнинг айтишича, йигитнинг жағи синган ва боши ёрилган ҳолда бўлган. “Бўйни ҳам синган, бадани киндигича ёрилган эди”, деб айтди эркак.\nБош ҳарбий прокуратура аскарнинг ўлими юзасидан текширув бошлади.


Қорақалпоғистонлик жаҳон чемпионлари\nҚорақалпоғистон Республикаси Ички ишлар вазирлигида муайтай бўйича жаҳон чемпионларини тақдирлаш маросими бўлиб ўтди.\nЖорий йилнинг 19–28 июль кунлари профессионал спортчилар ўртасида Таиланд пойтахти Бангкок шаҳрида бўлиб ўтган жаҳон чемпионатида Ўзбекистон терма жамоаси таркибида иштирок этган Қорақалпоғистон Республикаси ИИВ Тезкор вазифаларни бажарувчи сафарбар отряди катта муҳандислари, кичик сержантлар Жаҳонгир Юлдашев (60 килограмм) ва Онгар Боймуратов (81 килограмм) ўз вазн тоифасида биринчи ўринни эгаллаб, жаҳон чемпиони бўлди.\nЧемпионларни тақдирлаш маросимида Қорақалпоғистон Республикаси Ички ишлар вазирининг ўринбосари, полковник И. Ахмедов спортчиларни табриклаб, вазирлик номидан совғалар топширди.\n– Дастлаб Хитой Халқ Республикаси, сўнгра Мексика, Беларусь вакили, финалда эса майдон эгаси таиландлик спортчи устидан ғалаба қозондим, – дейди жаҳон чемпиони Онгар Боймуратов. – Бизни қўллаб-қувватлаган мураббийларимизга, Ички ишлар вазирлиги раҳбариятига миннатдорлик билдирамиз.


Атамбаев: Путин “Ата-Бейит”даги 1916 йилги воқеалар қурбонларига аталган хотира ёдгорлигига ташриф буюради\nРоссия президенти Владимир Путин “Ата-Бейит”даги 1916 йилдаги фожеали воқеаларнинг қурбонларига бағишланган хотира ёдгорлигига боришни режалаштирган. Бу тўғрисида “Уркуну” ёдгорлигининг очилишида президент Алмазбек Атамбаев хабар қилди.\nУнинг гапларига қараганда, Россия президенти шу йилнинг 15-16 сентябр кунлари Бишкекда бўлиб ўтадиган МДҲ давлатлари раҳбарларининг юбилей саммитида иштирок этиш учун Қирғизистонга учиб келади.\nЭслатиб ўтамиз, 1916 йилда қирғиз халқининг чор мустабид ҳокимиятига қарши қўзғолони бошланган. Халқ ғазабини қўзғатишга 1916 йилнинг 25 июнида чиққан подшонинг Туркистоннинг 19 дан 43 гача бўлган эркак аҳолисини ҳарбий-фронт орқаси ишларига мобилизация қилиш тўғрисидаги фармони баҳона бўлди.\nИсён чор ҳукуматининг жазо отрядлари томонидан ваҳшийларча бостирилган. Чуй, Иссиқ кўл ва Норин вилоятларида истиқомат қилган қирғизлар қўшни Хитойга қочиб кетишга мажбур бўлишган. Тарихчиларнинг гапига қараганда, бу вилоятлардаги аҳоли 40% га камайган.\nСовет ҳокимияти йилларида ушбу мавзу таъқиқ остига олинган эди, шунинг учун 1916 йил воқеаларига тегишли тарихий баҳо берилмаган эди.


Создано 10.12.2018 03:28 |\nТадбирда Ўзбекистон экологик ҳаракати Қашқадарё вилояти ҳудудий бўлинмаси фаоллари, Ёшлар иттифоқи вилоят Кенгаши, КаршиМИИ ҳамда вилоятдаги оммавий ахборот воситалари иштирок этди.\nТадбирнинг асосий мақсади, халқимиз бош Қомусимиз тимсолида ўзининг мустақиллиги, эркин ва фаровон ҳаёти, бахти ва келажагини кўрмоқда. Асосий Қонунимиз нафақат бизнинг ҳуқуқларимизни ҳимоя қилиб кафолатламоқда, шу билан бирга одамларни мустақил фикрлашга, ҳаётда ўзининг қатъий позициясига эга бўлишини уқдиришга қаратилди.\nТадбир иштирокчилари таъкидланганидек, бош Қомусимизнинг ҳаётимизда тутган ўрнига баҳо берар эканмиз, уни энг гўзал энг эзгу ташбеҳлар билан ифодалаймиз. Чунки унда инсон ҳаёти, эркинлиги шаъни, манфаатлари олий қадрият сифатида намоён бўлган. Мустақил, озод ва бахтли ҳаёт ҳақидаги орзу-умидларимиз ифода этилган. Шунинг учун ҳам асосий Қонунимизни ҳаётимиз ва бахтимиз мазмунига айланиб улгурган. Асосий Қонунимиз норма ва қоидаларида ижтимоий адолат ва қонунийлик эркин ва озод ҳаёт, обод ва фаровон турмуш кечиришимизга бир кафолат эмасми?!\nҲар бир суверен давлат ўз рамзларига эга, Конституциямиз эса давлатимиз мустақиллигининг асосий рамзидир. Тоталитар тузум, коммунистик бошқарув ҳукмрон бўлган ўтган асрнинг 90-йилларида Ўзбекистон Республикаси ўз Конституциясига эга бўлиши кераклиги ғояси илгари сурилганининг ўзи мустақилликка эришиш сари қўйилган залворли қадам бўлган эди, десак муболаға бўлмас. Чунки мустақиллик халқ иродаси даражасига кўтарилган бир пайтда унинг ўз Конституциясига эга бўлиши ҳам тарихий зарурат эди.


Cафар муддати узайиб кетса-да намозини қаср ўқийверадими? » Тавҳид\nCафар муддати узайиб кетса-да намозини қаср ўқийверадими?\n745 марта ўқилган\nСавол: Мусофирнинг сафар муддати узайиб, ҳатто бир неча йилларга чўзилса-да намозни қаср қилиши тўғрими? Ёки бу ўринда қаср муддати тугаганини чеклаб берадиган бирор замон борми? Илм олгани ёки ишлаш учун юртидан хорижга сафар қилаётган кишининг сафар ҳукми нима? У илм ёки ишидан (юртига) қайтгунча қаср ўқишлиги тўғрими?\nЖавоб: Мусофир учун (сафар) масофаси таҳминан саксон км ёки кўпроқ бўлса, Пайғамбар соллаллоҳу алайҳи ва салламнинг изларидан юриш ва у кишининг суннатларига амал қилиш жиҳатидан намозни қаср қилишлиги суннатдир. Мисол учун Саудиядан Америкага сафар қилса, модомики йўлда экан қаср ўқийди. Ёки Маккадан Мисрга ё бўлмаса Мисрдан Маккага сафар қилса, модомики йўлда экан қаср ўқийди. Шунингдек, бирор шаҳарга тушса, модомики ушбу шаҳарда тўрт ёки ундан озроқ кун турадиган бўлса қаср ўқийди. Пайғамбар соллаллоҳу алайҳи ва саллам видолашув ҳажида Маккага тушганларида қилганларидек, (ушбу киши ҳам) қаср ўқийди. У киши (соллаллоҳу алайҳи ва саллам) Зул Ҳижжа ойининг тўртинчи кун тонгида Маккага тушдилар ва то Зул Ҳижжанинг саккизинчи куни Минога чиққунларигача қаср ўқидилар. Шунингдек, қўним топиши тўрт ёки ундан кўпроқ вақтда ниҳоя топишини билмайдиган муддатда яшашга азму қарор қилган киши, то ҳожати битгунича қаср ўқийди. Ёки тўрт кундан зиёд муддатда яшашга азм қилган киши ҳам аксар илм аҳли наздида (қаср ўқийди). Гарданидаги қарзни тўлаш лозим бўлган шахсни излаб-топиш ёки қачон ниҳоя топишини билмайдиган бирор келишмовчилик сабаб яшаётган ё шунга ўхшаш киши кабики, ушбу киши модомики ўша шаҳарда экан қаср ўқийди. Чунки унинг яшаши (бирор муддатга) чекланмаган. Ва у қачонгача яшашини ҳам билмайди. Ушбу кишига қаср ўқишлиги жоиздир ҳамда у мусофир деб қаралади. Қаср ўқийди, Рамазонда рўзасини очади, гарчи ушбу иш билан (бўлиб,) йиллар ўтиб кетса-да.\nИлм олиш ёки бошқа ишлар сабаб узоқ яшайдиган киши ёки узоқ муддат яшашликни азму қарор қилган кишига келсак, унга (намозларини) тўла адо этмоғи вожиб бўлади. Ана шу тўғри қовлдир. Тўрт имом ва улардан бошқа илм аҳлининг жумҳури ушбу қовлдадир. Чунки муқимнинг ҳаққидаги асл (намозларини) тўла адо этмоғидир. Илм олиш ёки бошқа сабаб билан тўрт кундан кўпроқ яшашни қарор қилса, унга (намозларини) тўла адо этмоғи вожиб бўлади.\nИбн Аббос розияллоҳу анҳумо фикрича, мусофир ўн тўққиз ёки ундан озроқ кун яшаса, бас, у қаср ўқийди. Агар бундан кўпроқ яшашликни ният қилса, Пайғамбар соллаллоҳу алайҳи ва саллам Макка фатҳи йили ўн тўққиз кун яшаб, у ерда қаср ўқиганларини ҳужжат қилган ҳолда унга (намозларини) тўла ўқишлиги вожиб бўлади деган фикрга бордилар. Бироқ ушбу (қовлларнинг) барчаси ичидаги таянишга арзигулик раъй, намозни қаср ўқишдан тўсадиган яшашлик (муддати) тўрт ёки ундан озроқ кун эканлигидир. Аксар (фуқаҳолар) ушбу қовлни олганлар ва бунда динни эҳтиёт қилиш ҳамда исломнинг устуни бўлган ушбу буюк ибодатга хатар (етишидан) узоқ бўлиш бордир. Ибн Аббос розияллоҳу анҳумонинг ҳужжатларига жавоб шуки: у киши соллаллоҳу алайҳи ва салламдан ушбу (ўн тўққиз кунлик) муддатга қолишни қарор қилганлари собит бўлмаган. Балки маълум бир муддатни ният қилмаган ҳолда Маккада ислом асосларини таъсис этиш ва ширк асоротларини йўқ қилиш учун қолдилар. Мусофир маълум бир муддатни ният қилмаса, унга қаср ўқишлиги жоиздир, гарчи юқорида ўтганидек муддат чўзилиб кетса-да.\nИлм олиш ёки бошқа нарса сабаб сафар қилган биродарларимга намозни тўла адо этишлари, қаср қилмасликлари ва Рамазон рўзасини тутиб, рўзани қолдирмасликларини насиҳат қиламан. Яшаш (муддати) тўрт ёки ундан озроқ кун бўлишлиги ёҳуд (ушбу муддат) қачон тугашини билмай, (маълум бир вақтга) чекланмаган бўлишлиги бундан мустаснодир. Чунки у бир ҳожат талабидаки, юқорида ўтганидек (ушбу ҳожати) қачон ниҳоя топишини билмайди. Ушбу киши мусофир ҳукмида ва ушбу қовл ана шу мавзуда айтилган энг яхши қовлдир. Аксар илм аҳли ушбу раъйдадир. Пайғамбар соллаллоҳу алайҳи ва саллам сўзларига биноан динни эҳтиёт қилиш бўлгани учун ҳам ушбу қовлни (олиш) лозим бўлади: «Сени шубҳага солган нарсани қўйиб, сени шубҳага солмайдиган нарсани (ол)» (Термизий (2442), Насоий (5615)). Ва у киши соллаллоҳу алайҳи ва салламнинг ушбу қовллари: «Кимки шубҳалардан сақланса, дини ва обрўсини (мазамматдан) сақлаб олибди» (Бухорий (50), Муслим (2996)). У киши соллаллоҳу алайҳи ва салламнинг Маккада ўн тўққиз кун қолишлари, у киши буни режаламаганликлари, балки дин ишларини ўнглаш, Маккада Аллоҳни (ибодатда) яккалашни таъсис этиш ва юқорида ўтганидек мусулмонларга, уларга нималар вожиб бўлиши борасида йўлланма бериш учун қолдилар деган қовлга йўйилади. Демак, бундан ушбу (ўн тўққиз кунга) қолиш учун қарор қилганликлари келиб чиқмайди. Балки у киши ушбу (муддатга) қарор қилмай қолганликлари, мусулмонларнинг ишларига назар ташлаш, ўнглашга эҳтиёж бўлган нарсаларни ўнглаш ва Маккаи мукаррамада дин шиорларини қоим қилиш билан (бўлиб,) бир неча кун ўтиб кетди (деган қовлга) йўйилади. Бу ўринда у киши (соллаллоҳу алайҳи ва саллам) ушбу (ўн тўққиз кунни) қасд қилганликларига далолат қиладиган бирор нарса йўқки, Ибн Аббос розияллоҳу анҳумодан келганидек, қаср қилиш учун энг қисқа муддат ўн тўққиз кунга чекланади деб ҳужжат келтирилса. Шунингдек, у киши соллаллоҳу алайҳи ва салламнинг Табукда йигирма кун туришларида ҳам, алайҳиссалоту ва салламнинг ушбу (муддатни) қасд қилганликларига далолат қиладиган бирор нарса йўқ. Балки зоҳир-аниқ кўриниб тургани шуки, у киши жангга боғлиқ ишларни кузатиб, ҳолатга қараб турдилар. Бу борада у кишининг қатъий (қанча муддатга) қолиш ниятлари йўқ эди. Чунки асл муқим қолишга фақат далил билан қарор қилинмоғидир. У киши эса Румга қарши жиҳод ва жанг учун сафар қилиб, жиҳод ишини кузатиш учун ушбу муддат Табукда сафарда давом этиб, Рум сари юрайми ёки қайтиб кетайми деб қулай фурсатни кутиб қолдилар. Сўнг Аллоҳ субҳанаҳу ва таоло у кишини Мадинага қайтишларини ихтиёр қилди ва ортга қайтдилар. Мақсад шуки, бу ўринда у киши Маккада ўн тўққиз кун, Табукда эса йигирма кун туришни ният қилганларига далолат қиладиган бирор нарса йўқки, ушбу муддат қаср учун энг оз муҳлат ёки ушбу муддат муқим қолишдаги энг қисқа муддат деб айтилса. Балки бу жумҳур айтгандек ўзга қовлга йўйилади. Муқим қолишдаги чеклов тўрт ёки ундан озроқ кун бўлиб, бундан кўпроқ кунни ният қилса (намозларини) тўла адо этади. (Бу эса) у киши соллаллоҳу алайҳи ва салламнинг Маккада, видолашув ҳажида, ҳаждан олдин тўрт кун турганликларидан олингандир. Албатта у киши тўрт кун турдилар. (Зул Ҳижжанинг) тўртинчи кунидан (бошлаб) то Минога чиқиб кетгунларигача ҳаж учун (ушбу тўрт кун) туришга қарор қилганликларида шак-шубҳа йўқдир.\nИлм аҳлидан иборат бир жамоа эса муқим туришдаги чеклов ўн кун деб айтишди. Чунки у киши соллаллоҳу алайҳи ва саллам Маккада, видолашув ҳажида ўн кун турдилар. Ва ушбу (ўн кунга) у кишининг Мино ва Арафада турганларини ҳам киргазишди. Ва бу борада (ўн кун борасида), ушбу кунлар (ададича) қолишга азму қарор қилгандилар дейишди. Натижада қаср ўқиш жоиз бўлган муддат ўн ёки ундан озроқ кун бўлади. Чунки у киши ушбу (ўн кун қолишга) қарор қилгандилар. Ушбу қовл қувват ва асосга эга. Бироқ жумҳур у кишининг Маккадан Минога йўналишларини сафарга киришиш деб айтди. Чунки у киши (соллаллоҳу алайҳи ва саллам) ҳаж ибодатларини адо этиш учун Минога йўналдилар, сўнг Мадинага сафар қилдилар. Қандай бўлганда ҳам ушбу мақом илм аҳли ўртасида ихтилофли мақомдир. Ва бу борада илм аҳлининг бир қанча қовллари мавжуд. Бироқ бу борадаги энг яхши қовл ва ушбу ўриндаги энг эҳтиётли (йўл), у юқорида ўтганидек жумҳурнинг сўзидир: мусофир бирор шаҳарда ёки бирор маконда тўрт кундан кўпроқ қолишни ният қилса (намозларини) тўла адо этади. Агар (тўрт кун ёки ундан озроқ) туришни ният қилса қаср ўқийди. Маълум бир чекловга қайдланмаган нияти бўлса, эртага ёки иннинга сафар қиламан деб айтса, яъни талаб қилиб юрган бир ҳожати борки, (ушбу ҳожати) қачон тугашини билмайди, ушбу киши сафар ҳукмидадир, гарчи муддат чўзилиб кетса-да. Аллоҳ барчага тавфиқ берсин.\n/ Фатволар / Намоз / Мусофир намози / Cафар муддати узайиб кетса-да намозини қаср ўқийверадими?\nAbdurrahmon → 21.02.2015 йил\nMuhtaram admin sizdan iltimos bir masalani tushunishda menga yordam bersangiz! Men Hanafiy mazhabiga ergashaman! O’qigan darsligimda 15kundan kamga niyat qilgan musofir hukmida deyilgan (yani boshqa shaharda 14kun tursa) shayh bin Boz hazratlari 4 kun demoqdalar! Yoki bu mazhab bilan bog’liq masalami! Javob uchun oldindan tashakkur! Barakollohu fiykum!\nҲурматли Abdurrahmon. Ибн Усаймин роҳимаҳуллоҳ айтганларидек, ушбу масалада уламолар орасида катта ихтилоф мавжуд бўлиб, уламолардан йигирмадан зиёд қовл келган.\nУшбу ва бундан бошқа масалалардаги келишмовчиликни, Аллоҳ таоло мана бу қовлида буюрганидек Китобу-Суннатга қайтаришлик вожиб бўлади: «Борди-ю бирон нарса ҳақида талашиб қолсангиз, агар ҳақиқатан Аллоҳга ва охират кунига ишонсангиз, у нарсани Аллоҳга ва пайғамбарига қайтарингиз! Мана шу яхшироқ ва чиройлироқ ечимдир» (Нисо: 59).\nКимга-ки хилофий қовлдан қай бири тўғри бўлиб кўринса, ўшанга эргашиб, амал қилаверади.\nИжтиҳодий масалалар деб ихтилофлашганлардан бири бошқасига қовоқ-тумшуқ қилиб олмайди ва ушбу масала тортишув ва таассубга етаклаши, ҳамда толиби илмлар ўртасида нафрат уйғонишига сабаб бўлиши жоиз эмас.\nУшбу масалаларда тўғри қовлга етишиш учун ўзаро олиб борилган изланишдан бирор монелик йўқдир.


Сана: 14 Июль 2017 Курилди: 263 Изоҳ: 0\nУнинг сўзларига қараганда, шундай парламент вакиллари ҳам борки, ўтган қарийб икки ярим йил мобайнида муҳокама этилаётган қонун лойиҳалари ва масалалар бўйича бирон марта ҳам маъруза қилмаган, уларга муносабат билдирмаган ёки маъруза юзасидан чиқишлар қилмаган, улар фақатгина кўр-кўрона овоз бериш билан шуғулланган.\n«Афсуски, бу — аччиқ ҳақиқат. Депутат ва сенаторлар ўз фаолияти ҳақида сайловчиларни хабардор этиб бориш учун интернетда, ижтимоий тармоқларда ўз саҳифаларини очиб, зарур маълумотларни уларга киритиб боришлари лозим. Дунёдаги кўпгина мамлакатлар аллақачон шу тизимга ўтган. Бу борадаги ишларни ташкил этиш вазифаси Ахборот технологиялари ва коммуникацияларини ривожлантириш вазирлиги раҳбари Ш. Шерматовга топширилади», — деди Мирзиёев.\nКалит сўзлар: қилмаган, ўтган, уларга, маъруза, mdash


«Алкимёгар» (Пауло Коэло)\n«Jajji akademik» 10/2019\n«Jaxun va Alanga»\n«Араб тили муфассал сарф китоби»\n«Alvido... bolalik» Bolalik - umrimiz bahori, orzu-umidlarimiz bilan ulg'ayadigan eng jo'shqin ..\n«Вой, онажоним» Инсон ҳаётини нимага тенглаш мумкин? Сокин оқаётган дарёгами ёхуд ур-с..\n«Фалак» Қадрли китоб муҳиблари! Ўзбекистон халқ ёзувчиси Тоҳир Маликнинг мазкур асарлар тўпламига а..\nАдабий-оммабоп нашр Ўзбекистон халқ ёзувчиси Тоҳир Малик бир неча йил аввал шу номда к..\n«Alvido... bolalik»  Bolalik - umrimiz bahori, orzu-umidlarimiz bilan ulg‘ayadigan eng jo‘shqin v..\nМазкур китобга одамийлик ҳуснининг гултожи ҳисобланган номус ва ҳаё фазилати баробарида энг хунук иллатлардан бўлмиш номуссизлик ва беҳаёлик иллатлари ҳақида баҳс юритувчи бадиий асарлар жамланган. Номус фазилатига эришганлар саодатга етишсалар, шайтонга тиз чўкиб ибодат қилувчи номуссизларни кутаётган азоблар ҳақида ҳам сўз боради.\n«...Қизнинг қўллари ишда, хаёли эса хум ичидаги йигитда бўлди. Отаси суюқ ошни ичиб олгач, пешин намозини ўқиди-ю, ўраниб ётди. Кун оға бошлаганда туриб, ўзини енгил ҳис қилганини айтиб, Қумқишлоқ томон йўл олди. Отасини кузатиши билан қиз ичкарига шошиб кирди, хум қопқоғини очиб, «чиқаверингиз», деди. Хум ичида ҳаракат сезилмади, овоз ҳам эшитилмади. Қиз хавотирланиб, хум ичига қаради, букчайганича ҳаракатсиз ўтирган йигитни кўриб қўрқиб кетди. Калима қайтара-қайтара, қўрқувни енгган бўлиб йигитнинг юзига қўл юборди. Иссиқ кафтини муздек юз териси чақиб олгандай бўлди. Ҳолсизланиб ўтириб қолди. Қўрқув тўрларига ўралиб, узоқ ўтириши мумкин эмасди. Йигит димиқиб ўлдими ёки қўрқувдан жон таслим қилдими – буни аниқлаш хаёлига ҳам келмасди. У фақат бир нарсани – боши узра тўпланаётган бало булутидан қандай қутулишни ўйларди...»\nНоми: «Тириклик суви»\nНашриёт: «DAVR PRESS»\nКўрганлар сони: 752\nМаҳсулот коди: KB1313\n12 дона онлайн сотилган\n«Куёв тўра, сизга айтар сўзим бор» Ўзбекистон Халқ ёзувчиси Тохир Маликнинг ушбу навба..\n«G‘alati maktublar» (Maktabdan tashqari o'qish) Hayotning bar lahzasi go‘zal, Umrning har da..\n«Aljabrning tug‘ilishi»(Maktabdan tashqari o'qish. 5-9-sinf uchun) Mazkur kitob tarixchi-yozuvc..\n«Oygul bilan Baxtiyor»(Maktabdan tashqari o'qish. 5-9-sinf uchun) “Maktabdan tashqari o‘qish”..\n«Aloviddinning sehrli chirog‘i» (Arab xalq erataklari)\n«Aloviddinning sehrli chirog‘i» (Maktabdan tashqari o'qish. 5-9-sinf uchun) ..\n«Mening o‘g‘rigina bolam» (G‘afur G‘ulom)\n«Mening o‘g‘rigina bolam» (Maktabdan tashqari o'qish) G‘afur G‘ulom asarlarini o‘qir ekanmiz..


Россия ОТМларида сурияликлар учун қанча ўрин ажратилади? » Новости Узбекистана сегодня: nuz.uz\nНовости Узбекистана → Жахонда → Россия ОТМларида сурияликлар учун қанча ўрин ажратилади?\n22-07-2016 16:03 0 655 Рейтинг1 Чоп этиш\nРоссия ОТМларида сурияликлар учун қанча ўрин ажратилади?\nРоссия Федерацияси ҳукумати кейинги ўқув йилида суриялик талабалар учун олий ўқув юртларида 278 грант ўринлари ажратди. Бу ҳақда “Россотрудничество” хабар берди.\nМаълумотларга қараганда, Россияда ўқиш учун икки минг суриялик талаба ўз хоҳишларини билдирган. Дамашқдаги Россия фан ва маданият марказида ўқиш истагини билдирган 300 нафар суриялик ёшлар дастлабки синовлардан ўтказилди.\n“Бизнинг фикримизча, Сурияга тез орада нафақат ҳарбий соҳа билимдонлари, балки иқтисод, маориф, маданият, муҳандислик соҳалари бўйича ҳам мутахассислар керак бўлади. Россия тинч ҳаётга интилаётган бу давлатга ёрдам бериш учун бор кучини ишга солади”, дейди “Россотрудничество” раҳбари Любовь Глебова.\nУнинг сўзларига кўра, Россияда таълим олишни истаётган сурияликлар орасида “Математика ва механика”, “Компьютер ва ахборот технологиялари”, “Физика ва астрономия”, “Биология фанлари”, “Архитектура”, “Машинасозлик” ва “Санъатшунослик” соҳалари бўйича талаб катта ҳисобланади.\nМаълумот ўрнида, хорижий фуқаролар Россияда таълим олиши бўйича мамлакат дунёда саккизинчи ўринда туради. Бу ерда 129 давлатдан талабалар таҳсил олишади. Айни дамда Россия олий ўқув юртларида 90 мингга яқин хориждан келган талаба таълим олади. Шулардан 70 минг нафари тўлов-шартнома ва 20 мингдан ортиғи федерал бюджет асосида ўқитилади. Чет эллик талабаларнинг асосий қисми Осиё, Африка ва Лотин Америкаси давлатларидандир. МДҲ давлатлари фуқаролари жами чет эллик талабаларнинг 33 фоизини ташкил этади.


Хўроз уриштириш: Ўртага пул тикиш ва томошага чипта сотиш - бу қимор - zarnews.uz\nУргут туманида яшовчи Бобур Шодиёров (исм-фамилиялар ўзгартирилган) болалигидан хўроз боқиш ва уларни уриштиришга қизиққан. Унинг бу қизиқиши оила қуриб, рўзғор ташвишлари бошига тушгач ҳам қолмади. Албатта, бунинг зарари бўлмаслиги мумкин эди. Бироқ...\nУ болаликдаги қизиқиши ортидан даромад олиш йўлларини излай бошлади. Шу боис Қуйи Алгар маҳалласидаги ўзи яшайдиган ҳовлида 16 метрли айвон қуради. 2019 йил аввалидан бу ерда “арена” ташкил қилиб, ҳафтанинг ҳар чоршанба куни ноқонуний фаолият - хўроз уриштиришни йўлга қўйган. Ўйинни кўргани келганларнинг ҳар бирига 8 минг сўмдан “чипта” сотиб, даромад ола бошлаган.\nМазкур ҳолат юзасидан Жиноят кодексининг 278-моддаси (қимор ва таваккалчиликка асосланган бошқа ўйинларни ташкил этиш ҳамда ўтказиш) 1-қисми билан жиноят иши очилиб, тергов ҳаракатлари олиб борилган.\nЖиноят ишлари бўйича Ургут тумани суди судьяси А.Аҳмадов ушбу ишни атрофлича ўрганиб чиқиб, Бобур Шодиёровга нисбатан 4 йил озодликни чеклаш жазоси тайинлади.\nБош прокуратуранинг бошқарма прокурори.


Севгисига бойлик тўсиқ бўлганидан Истанбулга қочган ошиқлар ўз жонига қасд қилмоқчи\n27 октябр 2020, Тошкент вақти: 03:48\nТошкентлик Зуҳра (исм ўзгартирилган- таҳр.) 23 ёшда. Тошкентдаги олийгоҳлардан бирининг талабаси.\nЗуҳра Тошкентдаги ўртаҳол оилалардан бирида ўсиб- улғайди. Унинг отаси такси ҳайдовчиси, онаси эса мактаб муаллими.\nУнинг севгилиси Тоҳир (исм ўзгартирилган- таҳр.) ҳам 23 ëшда. Тоҳир бадавлат оиланинг фарзанди бўлиб, унинг отаси Тошкентдаги нуфузли олийгоҳлардан бирининг ректори.\nТоҳир ва Зуҳра бундан тўққиз йил олдин, коллежда ўқиëтган пайтда танишиб, бир-бирига ошиқу беқарор бўлишган.\n- Коллежда ўқиëтганимда у мени орқамдан тушиб, севиб қолганлигини айтди. У ўзининг бой оиладан эканинини яширди. Оддий ўқитувчининг ўғлиман деди. Менинг ҳам онам ўқитувчи бўлгани боис юлдузи –юлдузимга мос экан деб ўйладим. Бора-бора биз бир-биримизни қаттиқ севиб қолдик¸- дейди 23 яшар тошкентлик Зуҳра Озодлик билан суҳбатда.\nБу ҳикоя ҳудди ҳинд киноларидаги каби низоли ривож топди. Бадавлат ота ўз ўғли камбағалнинг қизига ошиқ бўлганидан хабар топиб, дарғазаб бўлди. Асли Бухородан бўлган ота ўғлининг тошкентлик ўртаҳол оиладан чиққан қизга уйланишини сира истамади.\n- Севги мол-мулк ва мартабадан улуғ деган нарсани Тоҳирнинг ота-онаси тушунмади. Боз устига улар менга “сен Тоҳирдан воз кеч” деб босим қилишди. Мен майли ота-она розилиги муҳаббатдан устун деб ўқиëтган иститутимдан академик отпуска олиб, Истанбулга келдим. Истанбулда қариндошларимиз бор. Аммо орадан сал ўтмай Тоҳир ҳам орқамдан келди. У ўқиëтган олийгоҳини ташлаб Истанбулга келди¸- дейди Зуҳра.\nТошкентдаги нуфузли институтлардан бирида давлат грантига ўқиëтган Тоҳирнинг севги боис ўқишни ташлаб, Истанбулга кетгани унинг ота-онасини жиддий ташвишга солди.\nТоҳирнинг ота-онаси Зуҳрага севгисидан воз кечиши учун пул ҳам таклиф қилишди.\nАммо ота –онанинг гапи севишганларга кор қилмади.\nТоҳир- Зуҳраларнинг айтишича, улар ҳозир Истанбулда айри-айри квартираларда истиқомат қилишмоқда:\n- Биз ҳали никоҳ ўқитмадик. Шу боис бир-биримизга яқинлашган еримиз йўқ. Ота-она розилигисиз турмуш қуриш ниятимиз ҳам йўқ,- дейишди севги шамоллари Истанбулга улоқтирган тошкентлик ошиқлар.\nУлар ота-оналарига муҳаббат бойлик ва мартабадан устун деган мужда етказилишни исташмоқда.\n“Акс холда биз Лайли ва Мажнун каби ўз жонимизга қасд қиламиз”¸ дея таъкидлади тошкентлик Зуҳра Озодлик билан телефон суҳбатида.\nОзодлик мухбири Тоҳир ва унинг онаси билан ҳам суҳбатлашди.\nТоҳир ўз севгилиси Зуҳрани излаб Истанбулга келганини гапириб берди:\n- Севги мени бу ерга етаклаб келди. Отам ва онамнинг охир -оқибат мени тушунишига ишонаман¸- дейди суҳбатдош.\nОзодлик суҳбатлашган Тоҳирнинг онаси ўғлининг севги ҳикоясини элга достон қилишни истамади.\nЎзбекистонда бир биридан моддий фарқланган ижтимоий қатлам вакилларининг бир-бири билан қуда-анда бўлишни истамаслиги кузатилади.\nБаъзи ҳолларда бу ҳолат севишганларнинг ўз жонига қасд қилиши билан якун топмоқда.\nЎтган йили Наманган вилоятининг Чуст туманида 21 ёшли Сардор Нуриддинов ва 17 ёшли Шамсия Расулжон қизи ўзини осган эди.\nМарҳумлар қолдирган мактубга кўра, уларга бирга бўлишга имкон беришмагани учун ҳам ўз жонларига қасд қилган.\np.s. Мақола эълон қилинганидан сал ўтиб қахрамонларимиз Озодлик билан боғланиб масала ижобий ҳал бўлгани ва яқин кунларда тўй бўлишини билдиришди. Қахрамонларимиз яқин кунлар ичида тўйда туширилган фотосуратларни Озодликка жўнатишга ваъда беришди.\nШарҳларни кўринг (72)


29.03.2020 – КУН УЗ\nГлавная / 2020 / March / 29\nАрхивы за день : 29.03.2020\n29.03.2020\tЖамият Comments Off on Узбекистонда коронавирус инфекциясидан зарарланиш холатлари 133тага етди, 7 бемор согайди\nУзбекистонда коронавирусдан зарарланган беморларнинг 7 нафари согайган. Согликни саклаш вазирлигининг маълум килишича, улар шифохонадан чикарилиб, реабилитация марказига утказилган. Фото: Согликни саклаш вазирлиги Согликни саклаш вазирлиги расмий каналида хабар килинишича, 29 март куни Узбекистонда коронавирус инфекцияси билан касалланганлар сони 29тага ошиб, жами холатлар сони 133тага етган. Вазирлик беморларнинг 7 нафари тузалгани …\n29.03.2020\tМаданият Comments Off on Муносабат: Хукумат мамлакатда фавкулодда холат эълон килиши керак\nКоронавирус пандемияси хавфи ортиб бориши билан катор давлатларда фавкулодда холат эълон килинди. Узбекистон хукумати махсус комиссияси татбик этаётган чора-тадбирлар хам фавкулодда холат шароитида кабул килинадиган карорлардан четда эмас, аслида. Шундай экан, фавкулодда холат эълон килишнинг хукумат ва халкка кандай нафи бор? Фото: KUN.UZ Фавкулодда холат деганда давлатнинг бутун худудида ёки …\n29.03.2020\tЖамият Comments Off on 30 мартдан Узбекистонда шахсий транспортдан фойдаланишга чеклов жорий этилади\nУзбекистон Республикаси Президенти Шавкат Мирзиёевнинг топширигига мувофик, коронавируснинг кириб келиши ва таркалиши олдини олиш юзасидан чора-тадбирлар дастурини тайёрлаш буйича республика махсус комиссиясининг карори билан бир катор чекловлар урнатилиб, муайян чоралар курилмокда. Хусусан, 2020 йил 30 март соат 06:00дан 20 апрель соат 00:01га кадар вилоятлараро, Тошкент ва Нукус шахарлари хамда вилоятлар …\n29.03.2020\tЖамият Comments Off on Илк карантин худудидан махсус репортаж: объект 4 кунда фойдаланишга топширилди\nУзбекистонда курилган илк карантин худуди турт кунда фойдаланишга топширилди. Айни пайтда, худудда иккинчи блок хам куриб битказилган. 28 март куни Kun.uz мухбири Тошкент вилояти Уртасарой худудида ташкил этилган карантин худуди билан якиндан танишди. Мослаштирилган контейнерлардан тайёрланган узига хос яшаш хоналари барча зарурий маиший техника хамда гигиеник воситалар билан жихозланган. Объектда …\n29.03.2020\tЖамият Comments Off on Постлардаги ходимларнинг эхтиёткорлиги кай даражада йулга куйилган?\nКарантин талабларига риоя этилишини таъминловчилар вирус таркалишининг манбаи булиб колишмаяптими? Гап шундаки, Тошкент шахри атрофларида ташкил этилган постларда хизмат вазифаларини бажараётган ходимлар фукаролар ва хайдовчиларнинг хужжатларини кулларига олиб текширишмокда. Тошкент шахрига кириш ва шахардан чикиш постларида ахвол кандайлиги билан танишиш, карантин талаблари ижроси кандай таъминланаётгани ва постлардаги хакикий холат билан …\nТошкентда хушини йукотган талаба метро рельсларига йикилиб тушди


3 октябрь куни, 10 йилдан ортиқ ҳибсда сақланган, қўшиб берилган жазо муддати яна 4 йилдан кейин тугаши кутилаётган инсон ҳуқуқлари фаоли Аъзам Фармонов озодликка чиқди. Фармоновнинг турмуш ўртоғи Озода Ёқубова Аъзам Фармоновнинг ҳуқуқ ҳимоячиси Абдураҳмон Ташанов ҳамроҳлигида уйига қайтаётганини айтди.\nИнсон ҳуқуқлари Ўзбекистон-Германия форуми ўтган йили суратга олган фикльмда қамоқхонада сақланаётган маҳбус турмуш ўртоғи билан учрашиб келиш машаққатлари, Аъзам Фармоновнинг қамоқхонадаги ҳаёти, унинг қийноқларқа солингани тўғрисида айтиб берган эди.\nАъзам Фармонов Жаслиқдаги (Қорақалпоғистон) қамоқхонада ўн йилдан зиёд қамоқ муддатини ўтади. Бу вақт мобайнида амнистия акти унга ҳеч ҳам қўлланилмади.\nШуни таъкидлаш жоизки, ҳуқуқ ҳимоячиси Аъзам Фармоновнинг озод этилиши арафасида Ўзбекистонга БМТнинг дин ва эътиқод эркинлиги масалалари бўйича махсус маърузачиси Аҳмад Шоҳиднинг ташрифи тўғри келди. Бу ташриф 12 октябрь кунга қадар давом этади.\n39 ёшли Аъзам Фармонов 11 йил муқаддам товламачиликда айбланиб, 9,5 йилга озодликдан маҳрум қилинганди. Бироқ ҳуқуқни ҳимоя қилиш ташкилотлари Фармоновга қарши жиноий иш соҳта эканлигини таъкидладилар. 2016 йилнинг майида унинг жазо муддатига қамоқхона ички тартибини бузганлик айби билан 5 йилу 26 кун муддат қўшиб берилганди.


«Миллион» ва Юлдуз Усмонованинг концерти қачон бўлиши маълум бўлди - EFFECT.UZ\n“Халқлар дўстлиги” саройида режалаштирилган консерт дастурлари санаси белгиланди. Жорий йилнинг 19 февралдан “Миллион” жамоаси концерт дастурини тақдим этади.\nЮлдуз Усмонованинг концерт дастури 2020 йил 16 март куни пандемия сабаб тўхтатилган эди. Юлдуз Усмонованинг 2021 йилдаги дастури 10 март кунидан бошланади.\nЎтган йилда сотиб олинган чипталар ўз кучида қолади. Таъкидлаб ўтиш жоиз, яна бир маълумот 8 февралдан “Халқлар дўстлиги” саройининг кассалари очилади.\nЎша кундан мухлислар чипталарини алмаштириб олишлари ҳам мумкин бўлади.\nТошкент шаҳрида электромобилар учун 2 та қувватлаш станцияси ўрнатилди\nХОҚ Токио олимпиадаси қоидаларини эълон қилди


Ота-оналарга мурожаатнома: Байрамни муносиб нишонлайлик ва норозичиликнинг олдини олайлик!\nБувайдада тадбиркор ўз маблағи ҳисобидан болаларга мактаб қуриб берди\nФарғона вилояти, Бувайда туманида маҳаллий тадбиркор ўз маблағи ҳисобидан мактаб қурди ва фойдаланишга топширди. Тадбиркор ўз номини ошкор этишни истамади.\n“Қувноқлар ва зукколар“ кўрик-танловида 4550 та жамоа иштирок этиш истагини билдирди\nИлк маротаба ўтказилаётган “Қувноқлар ва зукколар“ кўрик-танловида 4550 та умумтаълим мактаби жамоалари иштирок этиш истагини билдирди.\nДавлат тили фанидан “Йилнинг энг яхши фан ўқитувчиси – 2019” ғолиби Каримова Барчиной Фурқатовна\nКаримова Барчиной Фурқатовна “Йилнинг энг яхши фан ўқитувчиси - 2019” танловининг республика босқичида 1-ўринни эгаллади.\nГеография фанидан “Йилнинг энг яхши фан ўқитувчиси – 2019” ғолиби Саломова Шахло Алиевна\nСаломова Шахло Алиевна “Йилнинг энг яхши фан ўқитувчиси - 2019” танловининг республика босқичида фахрли биринчи ўринни эгаллади.\nБошланғич таълим фанидан “Йилнинг энг яхши фан ўқитувчиси – 2019” ғолиби Рухсора Тўйчиева Адҳамжановна\nРухсора Тўйчиева Адҳамжановна “Йилнинг энг яхши фан ўқитувчиси - 2019” танловининг республика босқичида 1-ўринни эгаллади.\nЎзбекистон Республикаси Халқ таълими вазирлигида Халқаро дзюдо федерацияси (IJF) вакиллари билан учрашув бўлиб ўтди.


«Бунёдкор» иштирокидаги учрашувларнинг фотомухлисига айланинг! / CHAMPIONAT.asia\n20:57АПЛ. МЮ Гринвуднинг дубли ва Фернандешнинг саъй-ҳаракатлари эвазига чиройли ғалабага эришди, Вардининг голсиз серияси якунланган ўйинда эса “Лестер” зафар қучди 32 20:57АПЛ. МЮ Гринвуднинг дубли ва Фернандешнинг саъй-ҳаракатлари эвазига чиройли ғалабага эришди, Вардининг голсиз серияси якунланган ўйинда эса “Лестер” зафар қучди 32 20:40АПЛ. "Вулверхэмптон" ва “Арсенал”нинг бошланғич таркиби билан танишинг 1 20:30РПЛ. “Ростов” меҳмонда аутсайдерлардан бирига қарши ўйнамоқда (онлайн ҳисоб) 4 20:28Беларусь чемпионати. "БАТЭ" - "Энергетик-БГУ" 0:1 3 20:26Телеграмдаги янги каналимизга марҳамат 1 20:221-лигага қуръа ташланди. Биринчи давра тақвими билан танишинг 3 20:17Италия. "Ювентус" - "Торино" 2:1 (матнли трансляция) 4 20:05Погба соч имижини яна ўзгартирди, фақат бу гал ирқчиликка қарши акция учун 2 19:52Футзал. 2-тур. “Насаф” – “Навбаҳор” 3:3 ва бошқа ўйинлар 2 19:49Беларусь. Умаровнинг голи "Энергетик-БГУ"га сенсацион ғалабани тақдим қилди 32 19:45А Серия. “Ювентус” ҳамда “Торино”нинг бугунги дерби учун таркиблари эълон қилинди 3 19:35РПЛ. “Крилья Советов” – “Ростов” баҳсининг асосий таркиблари билан танишинг 3 19:25“Бавария” футболчиси “Ливерпуль”га ўтишга рози бўлди 0 18:50Сетьен Мессининг "Манчестер Сити"га кетиши мумкинлиги борасидаги саволга жавоб берди 3\n«Бунёдкор» иштирокидаги учрашувларнинг фотомухлисига айланинг!\n02 июн 14:27\nТеглар : БунёдкорСуперлига-2020\nХабарингиз бор, 13 июндан эътиборан Coca Cola Суперлиганинг 2020 йилги мавсуми давом эттирилади.\nАйнан шу куни «Бунёдкор» ўз майдонида «Қўқон-1912» жамоасини қабул қилади. Маълумки, коронавирус пандемияси сабабли Суперлиганинг барча ўйинлари томошабинларсиз ўтказилади. Аммо сиз мазкур беллашувнинг стадиондаги мухлисига айланишингиз мумкин. Мухлислар учун ўйнайдиган «Бунёдкор» ажойиб ишга қўл урди.\nЭнди сиз «Бунёдкор» - «Қўқон-1912» учрашувининг фотомухлисига айланиш имкониятига эгасиз. Гарчи стадионга ташриф буюра олмасангизда, ўз суратингиз билан футболчиларимизни қўллаб-қувватлаш ва уларга руҳан далда бўлиш имкониятига эгасиз. Бунинг учун сифатли фотосуратингизни тегишли электрон почтага жўнатинг. Биз ушбу суратни чоп этамиз ва «Бунёдкор» стадионининг жамоамиз мухлислари учун аталган секторига жойлаштириб чиқамиз. Шу тариқа футболчиларимизни нафақат ойнаи жаҳон орқали, балки трибунада ҳам қўллаб турасиз. Айтиш керакки, «Бунёдкор» буни карантин вақтида анъанага айлантиради ва жўнатган суратларингиз орқали доимий равишда «қалдирғочлар»нинг фотомухлисига айланасиз!\nФотосуратлар 10 июнга қадар қабул қилинади.\nСуратларни bunyodkorfanclub@gmail.com электрон почтасига жўнатишингиз мумкин.\n12та жамоалик Суперлига. Бу сизга маъқулми? 61\nСуперлига. Тур футболчиси - Мурод Холмуҳаммедов 16\n02 июн 15:27:30\nTelevizorda mazza qilib ham futbol komradi, ham o’zini Trebunada o’tirgan rasmini ko’radi ))\nBunyodkor marketingi qoil, zamon bilan hamnafas ))\n02 июн 15:36:49\nBunyodkor marketingi yahshi ishlavotti qoyil\n02 июн 15:06:43\nMuxlislarga ruxsat berilgan taqdirdayam xech kim kirmaydi\nТўғри ўзининг хавфсизлиги учу\n02 июн 22:09:54\nCity_boy_RamoSss фойдаланувчининг фикрига жавоб бериш\nbu karantin tugasa keyn rasmlani musurga tawavorsa bizani rasmla yerda hor bolib yotmiydimi. (muzeyga qoymasligi aniq)\nКарантиндвн кийин Иккинчи этажга қуйишса зур булади лекин ))\n02 июн 21:06:52\n02 июн 19:07:48\nБошка илож хам йук карантиндан кейин шундай йул тутинглар.\n02 июн 17:56:51\nшундайинам хечким кирмейдию\n02 июн 15:02:41\n02 июн 14:47:42\nбунга Пойтахт жамолари урганиб колган ,бу пойтахт жамолари учун билинмайди Вилоятлар учун жуда зерикарли\n02 июн 15:07:59\nЯхши режа ўйлабсила. Бўшашмела.\n02 июн 17:56:21\n02 июн 15:37:59\nJalol фойдаланувчининг фикрига жавоб бериш\nPoytaht jamoaliri muhlislari N 1


Давлат харидлари шаффоф бўлди | NORMA.UZ\nДавлат харидлари шаффоф бўлди\n“Давлат харидлари тўғрисида”ги Қонун давлат харидларини амалга оширувчи ташкилотлар таклифларига барча товар ва хизматлар ишлаб чиқарувчиларнинг тўлақонли киришларини таъминлаш имконини берди. Бу ҳақда Халқаро Пресс-клуб мажлисида экспертлар сўз юритишди.\nБюджет, давлат мақсадли жамғармалари, шунингдек хорижий грантлар, кредитлардан молиялаштириладиган лойиҳалар ҳар доим ўз хизматлари ва товарларини таклиф этишга тайёр бўлган тадбиркорлар эътиборини жалб этади. Бироқ давлат харидлари таомилларида иштирок этиш йўлида улар кўплаб мураккабликларга тўқнаш келишди.\n“Давлат харидлари тўғрисида”ги Қонун қабул қилингунига қадар бу соҳа 30 дан ортиқ норматив ҳужжатлар билан тартибга солинган, бутун тизим ва ваколатли давлат органи мавжуд эмас эди, ҳуқуқий коллизиялар вужудга келарди. Қонун кучга кириши билан вазият бутунлай ўзгарди, - дея қайд этди Лойиҳа бошқаруви миллий маркази бошқарма бошлиғи Анна Палванова. Қонун бевосита таъсир қиладиган ҳужжатлар жумласига киради, бу эса қонуности ҳужжатларини минимумгача қисқартиради. Янги норматив-ҳуқуқий ҳужжат амалиётда мавжуд бўлган зиддиятлар ва эскирган нормаларни бартараф этиш, қоидалар, харидлар иштирокчилари ваколатларини тизимлаштириш имконини берди. Кўп босқичли келишишлар ва такрорланувчи таомиллар ўтмишда қолди. Давлат харидлари тизими тадбиркорликни ривожлантиришга фаол кўмаклашувчи анча очиқ ва тушунарли тизим бўлди.\nXarid.uz портали яратилиши билан барча давлат харидлари тўғрисидаги ахборот иштирок этиш истагида бўлган барча учун очиқ бўлди.\nАнна Палванова Қонун харидлар таомилининг 5 турини (жадвалга қаралсин) белгилашига эътиборни қаратди, улардан иккитаси давлат харидлари тўғрисида қарор қабул қилишда инсон омилини истисно этади. Танловни ўтказишда шаффофлик xarid.uz порталида зарур ахборотни эълон қилиш йўли билан таъминланади. Биринчи марта халқаро стандартларни инобатга олган ҳолда ягона етказиб берувчидан, яъни табиий монополиялар субъектлари ёки ноёб товарлар етказиб берувчилардан харид қилиш каби харидлар таомилининг тури жорий этилди. Харид усули ҳар бир таомил тури учун белгиланган товарлар қиймати лимити ва таклифлар мавжудлиги бўйича осон белгиланади.\nКим нима харид қилади\nТаомилни танлаш мезонлари ва унинг муҳим тавсифлари\nЯгона етказиб берувчи билан тўғридан-тўғри шартнома\nДавлат харидини ўтказиш усулини танлаш\nбироқ йилига кўпи билан 2500 ЭКИҲ\n25–2 500 ЭКИҲ\n2500–6 000 ЭКИҲ\n6 000 ЭКИҲдан ортиқ\nҚуйидагилар амалга оширилганда қўлланади:\n– бозорда муқобили бўлмаган ва фақат ягона етказиб берувчидан сотиб олиш мумкин бўлган техник жиҳатдан мураккаб товарлар (ишлар, хизматлар)нинг давлат хариди;\n–маданий бойликларни харид қилиш;\n– Президент фармон, қарор ва фармойишлари ёки Вазирлар Маҳкамаси қарорлари асосида давлат харидлари;\n– табиий монополия субъекти товарлари (ишлари, хизматлари) давлат хариди;\n– бажарилиши ёки кўрсатилиши фақат давлат ҳокимияти ва бошқаруви органлари томонидан уларнинг ваколатларига мувофиқ ёки уларга идоравий мансуб давлат муассасалари ва ташкилотлари томонидан амалга оширилиши мумкин бўлган ишлар ёки хизматларга эҳтиёж юзага келиши;\n– Ўзбекистон Ҳукумати томонидан белгиланадиган тарифлар бўйича товарлар (ишлар, хизматлар) давлат хариди\nБитта давлат буюртмачиси учун 25 ЭКИҲгача\n25–6 000 ЭКИҲ\n250 ЭКИҲгача, бироқ йилига кўпи билан 2500 ЭКИҲ\n250–5 000 ЭКИҲ\n25 000 ЭКИҲдан ортиқ\nБитимнинг муҳим тавсифлари\nХаридлар таомили эълон қилинганидан бошлаб ўтказгунча бўлган муддат\nХаридларни ўтказиш жараёнида давлат буюртмачиси ҳужжатларни юритадиган шакл\nАралаш (электрон ва қоғоз)\nЕтказиб берувчини ким белгилайди\nДавлат буюртмачисининг ички комиссияси (камида 5 нафар аъзо)\nИдоралараро комиссия (камида 7 нафар аъзо). Албатта Инвестициялар бўйича давлат қўмитаси ва “Ўзбекинжиниринг” РЛИ мутахассислари жалб этилади\nЯгона етказиб берувчилар реестри xarid.uz оператори томонидан Лойиҳа бошқаруви миллий агентлиги билан келишилган ҳолда юритилади. Реестр товарлар (ишлар, хизматлар) рўйхатини ўз ичига олади\nАгар эълонга ҳеч ким қизиқиш билдирмаса, давлат буюртмачиси қуйидаги чораларни кўради:\nТўғридан-тўғри шартнома тузади\nАукционни такроран ўтказади, 3 мартада эса – танлов эълон қилади\nТанлов такроран ўтказилади\nТендер такроран ўтказилади\nТехник вазифани “Лойиҳалар ва импорт контрактларини комплекс экспертиза қилиш маркази” ДУК билан келишиш\nЯнги тизим давлат харидларини тадбиркорларнинг кенг доираси учун анча жозибадор қиладиган қатор афзалликларга ҳам эга. Уларнинг айримлари ҳақида «Ўзинжиниринг» институти бошлиғи Дилдора Қодирова маълум қилди. Ўзбекистон қонунчилиги ва амалиётига нархни мақбуллаштириш, расмиятчиликни истисно қилиш ва харажатларни аниқлаштириш имконини берадиган энг яхши халқаро тажриба жорий этилди. Олдин амал қилган қонунчиликка биноан нарх қатъий бўлиб, мақбуллаштирилмаган. Ҳозир бундай имконият бор. 51-моддага биноан харид комиссияси тузилади. У иштирокчилар таклифларини баҳолаш мезонлари асосида энг яхши шартларни белгилайди. Комиссия мажлислари юзма-юз ёки сиртдан ўтказилиши мумкин. Сиртдан ўтказиладиган шакли масалани тезкор кўриб чиқиш ва хизмат сафарларига харажатларни тежашга кўмак беради.\nБош прокуратура бошқарма бошлиғи ўринбосари Баҳром Қобилов қайд этганидек, Қонуннинг қабул қилиниши давлат харидларида коррупция даражасини камайтиришга ёрдам беради.


Айниқса, давлатимиз раҳбарининг фермер ва деҳқонларимиз учун масъулиятли бўлган шу кунларда сизларнинг ёнингизга келиб, дилдан суҳбатлашиш, ҳол-аҳвол сўраш, ҳорманг, дейиш менга катта мамнуният бағишлайди, деган сўзларидан жуда тўлқинланиб кетдик.\nАслида, бу соҳада эришилаётган муваффақиятларнинг бош омили ер эгалари доимий қўллаб-қувватланаётганида, деб биламан. Айниқса, уруғлик, ёнилғи-мойлаш материаллари ҳамда ўғит таъминоти, замонавий техника воситаларини сотиб олиш борасида йўлга қўйилган самарали механизм қишлоқ мулкдорининг кўпроқ деҳқончилик, пахта ва ғалла парвариши билан шуғулланиши учун имконият яратиб берганини алоҳида таъкидлашни истардим. Бу эса, ўз навбатида, ер унумдорлигини ошириш, юқори ҳосил етиштиришга хизмат қилаётгани билан аҳамиятлидир.\nИстиқлол шарофати билан деҳқоннинг елкасига офтоб теккани рост. Фермер бўлдик. Эл орасида ҳурмат-эътибор қозондик. Бугун қўлимизни қаерга узатсак, етади. Заминдан ризқ ундириб, халқимизга улашаяпмиз. Ортгани ўзимиз, жамоамиз аъзолари турмушига файз киритмоқда. Муҳими, меҳнатимизнинг роҳатини кўраяпмиз.\nМана, бу йил мўл ҳосил етиштириб, давлатга 76 тонна ғалла сотдик. 54 тоннаси жамоамиз ихтиёрида қолди. Очиғи, об-ҳаво инжиқликлари келтирган ташвишлар унутилди, чарчоғимиз тарқади. Ишончни оқладик. Вилоятимиз хирмони ҳам, деҳқонларимиз омбори ҳам донга тўлди.\nАлбатта, бундай муваффақиятлар Қашқадарёда бунёдкорлик ва ободончилик ишларига ҳам кенг йўл очмоқда. Бугун Қарши ҳамда Шаҳрисабз чиройига мафтун бўлаётганлар кўп. Тарихий обидаларимиз билан бирга, истиқлол йилларида қурилган иншоотларимизнинг маҳобатию салобати таърифига сўз етмайди. Шулардан ғурур-ланаман. Қаранг, биргина вилоятимиз маркази ҳудуди кейинги йилларда 9 минг гектардан 17 минг гектарга кенгайди. Мустақиллигимизнинг 24 йиллиги арафасида -Қаршига юқори тезликда ҳаракатланувчи “Аfrosiyob” электропоезди қатнови йўлга қўйилганини воҳа аҳли ҳаяжон билан ёдга олади. Юртбошимиз Қарши шаҳридаги “Қарши” темир йўл вокзали, “Насаф” марказий стадиони, курант минораси, замонавий -талабларга мувофиқ реконструкция қилинган Амир Темур тарихий кўпригини кўздан кечириш асносида вилоятимизнинг меъморий қиёфасини янада гўзал ва жозибали этишга қаратилган таклифу тавсияларини айтдилар.\nИнсон эътибордан куч олса, меҳрдан, ғамхўрликдан кўнгли яйрайди. Президентимиз қишлоқ жойларда биз, фермер ҳамда ишчиларнинг меҳнат қилишимиз, дам олишимиз учун яратилган имкониятлар билан қизиқдилар. Оилавий аҳволимизни суриштирдилар. Шунингдек, ҳосил сифатини янада яхшилаш, даромадни кўпайтириш масалалари билан жиддий шуғулланиш лозимлигини алоҳида таъкидладилар. Мулоқот чоғида фермерлик ҳаракатини бундан-да юксалтиришнинг қўшимча омилларини кўрсатиб бердилар. Учрашувдан олган унутилмас таассуротларимиздан бири биз, ер эгаларига билдирилган улкан ишонч бўлди. Бу эса ҳар биримизни юрт тараққиёти йўлида янада фидокорона меҳнат қилишга ундайди.\nҚарши туманидаги «Шукрона» фермер хўжалиги раҳбари.\nМазкур рукндаги бошқа мақолалар: « Тажриба ва маҳорат мактаби\tЮксак маънавиятли авлодни тарбиялаш »


Бош саҳифа / Маҳаллий кенгаш / Кенгаш томонидан қабул қилинган ҳужжатлар / САМАРҚАНД ШАҲРИДА «2014 ЙИЛДА ИШ ЎРИНЛАРИНИ ТАШ КИЛ ЭТИШ ВА АҲОЛИ БАНДЛИГИНИ ТАЪМИНЛАШ ДАСТУРИ»НИ ТАСДИҚЛАШ ТЎҒРИСИДА\nСАМАРҚАНД ШАҲРИДА «2014 ЙИЛДА ИШ ЎРИНЛАРИНИ ТАШ КИЛ ЭТИШ ВА АҲОЛИ БАНДЛИГИНИ ТАЪМИНЛАШ ДАСТУРИ»НИ ТАСДИҚЛАШ ТЎҒРИСИДА\nСамарқанд шаҳрида 2013 йилда Самарқанд шаҳрида аҳоли бандлигини таъминлаш, меҳнат бозори эхтиёжлари ва худудларни ижтимоий-иқтисодий ривожлантириш устуворлигини ҳисобга олган ҳолда янги иш жойлари яратиш, яратилаётган иш ўринларини малакали ишчи-хизматчилар билан таъминлаб бориш мақсадида муайян ишлар амалга оширилган.\n“2013 йилда янги иш ўринлари яратиш ва аҳоли бандлигини таъминлаш Дастури”га кўра жами, 16100 та янги иш ўринлари яратилиши режалаштирилган бўлиб, ҳақиқатда 16540 та иш ўринлари яратилган. Дастур 103,0 фоизга бажарилди.\nЯнги ишлаб чиқариш объектларини ишга тушириш ва мавжуд корхоналарни кенгайтириш, қувватини янгилаш ҳисобига дастурга кўра 900 та иш ўринлари яратилиши режалаштирилган. Ҳақиқатда 1014 та иш ўринлари яратилган. Дастур ижроси 113,0 фоизга бажарилган.\nЯнги ишлаб чиқариш объектларини ишга тушириш ҳисобига 191 та иш ўринлари яратилиши режалаштирилган бўлиб, ҳақиқатда 203 та иш ўрни яратилган. Дастур 106,0 фоизга бажарилди.\nМавжуд корхоналарни кенгайтириш ва қувватини янгилаш ҳисобига 709 та иш ўринлари яратилиши режалаштирилган, амалда 811 та иш ўринлари яратилган.\nКичик корхона ва микрофирмаларни ташкил этиш ҳисобига Дастур бўйича 8775 та иш ўринлари яратилиши режалаштирилган бўлиб, ҳақиқатда 8862 та иш ўринлари яратилган. Дастур 101,0 фоизга бажарилган.\nЯкка тартибдаги тадбиркорликни ривожлантириш ҳисобига 1250 та иш ўрни яратилиши белгиланган бўлиб, ҳақиқатда 1349 та янги иш ўрни яратилган.\nУй меҳнатининг барча шаклларини ривожлантириш ҳисобига 2125 та иш ўрни яратилиши режалаштирилган, ҳақиқатда 2134 та иш ўрни яратилган. Дастур кўрсатгичи 100,0 фоизга бажарилган.\nШу жумладан, корхоналар билан кооперация асосида касаначилик иш ўринлари яратиш ҳисобига дастур бўйича 252 та иш ўринлари яратилиши белгиланган, ҳақиқатда 253 та иш ўринлари яратилган. Дастур ижроси 100,0 фоизга бажарилган.\nИшламасдан турган корхоналар фаолиятини тиклаш ҳисобига 658 та иш ўрни яратилиши белгиланган бўлиб, ҳақиқатда 702 та иш ўрни яратилган. Дастур 107,0 фоизга бажарилган.\nЖами яратилган иш ўриноаридан:\nаёллар учун 4125 та иш ўрни яратилди;\nқамоқ жазосини ўтаб келганларга 238 та иш ўрни яратилди;\nколлеж битирувчилари учун 2282 та иш ўрни яратилди;\nёшлар учун 5646 та иш ўрни яратилди;\nквоталанган 4098 иш ўринларидан 3776 таси яратилди;\nЖорий йилда қилинган иқтисодий таҳлиллардан келиб чиқиб, бундан ташқари Самарқанд шаҳрининг саноат салоҳияти, кам қувватли, паст рентабелли ва ишламасдан турган корхоналарни молиявий соғломлаштириш, хизмат-кўрсатиш ва сервис хизматини ривожлантириш, айниқса туризмни ривожлантириш ва енгил саноат махсулотлари ишлаб чиқариш ҳажмини ошириш юзасидан қабул қилинган дастурларнинг 2014 йилда ишга тушириладиган объектларини ишга тушириш эвазига яратиладиган янги иш ўринларини инобатга олиб, шу билан бирга касб-хунар коллежлари шаҳар битирувчилари сони 2014 йилда ўртача 4500 тани ташкил этишини назарда тутган ҳолда,“2014 йилда янги иш ўринлари ташкил этиш ва аҳоли бандлигини таъминлаш Дастури” ишлаб чиқилиб, унга кўра 16230 та иш ўринлари яратилиши режалаштирилмоқда.\nЮқоридагиларни инобатга олиб, Халқ депутатлари шаҳар Кенгаши\n1.Шаҳар ҳокимининг ўринбосари Ж.Ураковнинг Самарқанд шаҳрида 2013 йилда «Янги иш ўринлари яратиш ва аҳоли бандлигини таъминлаш Дастури» ижроси ҳақидаги ҳисоботи 1-иловага мувофиқ маълумот учун қабул қилинсин.\n2.Самарқанд шаҳрида «2014 йилда янги иш ўринлари яратиш ва аҳоли бандлигини таъминлаш Дастури» 2-иловага мувофиқ тасдиқлансин.\n3.Самарқанд шаҳрида «2014 йилда янги иш ўринлари яратиш ва аҳоли бандлигини таъминлаш Дастури»нинг ойма–ой параметрлари 3-иловага мувофиқ тасдиқлансин.\n4.«2014 йилда янги иш ўринлари яратиш ва аҳоли бандлигини таъминлаш Дастури» ижросини назорат қилиш Ишчи комиссияси 4-иловага мувофиқ тасдиқлансин.\n5.Шаҳар ҳокимининг ўринбосари Ж.Ураковга «2014 йилда янги иш ўринлари яратиш ва аҳоли бандлигини таъминлаш Дастури» лойиҳасини вилоят ҳокимлиги ҳузуридаги Ишчи комиссиясига тақдим этиш топширилсин.\n6. Ушбу қарор ижросини назорат қилиш халқ депутатлари шаҳар Кенгашининг «Махаллий бюджетни шакллантириш ва ижро этиш, иқтисодий ислоҳотларни амалга ошириш ва тадбиркорликни ривожлантириш масалалари бўйича доимий комиссияси» (К.Бахронов) зиммасига юклатилсин.\n2013 й. 28 декабрь\nКиритилган вақти: 30/12/2013 15:27; Кўрилганлиги: 159


Инфляция иқтисодий ўсишни емирмоқда - 26 Мая 2008 - Ҳимоячи\nШанба, 18.09.2021, 18:24\nГлавная » 2008 » Май » 26 » Инфляция иқтисодий ўсишни емирмоқда\nИнфляция иқтисодий ўсишни емирмоқда\nЕвропа тикланиш ва тараққиёт банки собиқ иттифоқ давлатларида 2008 йилда иқтисодий ўсиш суръати инфляция сабабли пасайганини маълум қилди ва пасайишда давом этишини тахмин қилмоқда.\nБанк ҳисоботида айтлишича, 2008 йилда аҳвол 2007 йилдагидан ёмонлашган, агар инфляцияни жиловлаш чоралари кўрилмаса, аҳвол бундан ҳам ёмонлашиши мумкин.\nЕТТБ матбуот хизмати раҳбари Антони Уиллиамс “Озодлик” билан суҳбатда инфляция сабабларини изоҳлаб: “Биз тадқиқот олиб борган ҳудудларда инфляция сабаблари жуда кенг ва асосий сабаблар сифатида ёнилғи нархи ортиши, озиқ-овқатнинг қимматлашини келтириш мумкин. Масалан, Украинада инфляция кўрсаткичи ўтган ойда 30 фоизга етди. Шу боис, айнан инфляция масаласида хавотирлар кучли ва бу хавотир нафақат Украина, балки барча собиқ совет ўлкалари, хусусан, Марказий Осиёга ҳам тегишли”,- деди.\nБанк экспертлари яна кўп йилларга чўзилиши мумкинлиги башорат қилинаётган дунё молиявий бозорларидаги муаммолар, хусусан, кредит бозоридаги инқироз бора-бора Марказий Осиё давлатлари, масалан, иқтисоди нисбатан тез ўсаётган Қозоғистонга ҳам жиддий таъсир кўрсатиши мумкинлигини айтмоқда. Бироқ ҳозирча МДҲ давлатлари етакчилари жаҳон молия бозорларидаги ваҳимага етарлича эътибор қилмаётгани ҳам, европалик экспертлар фикрича, хавотирли аломатдир.\n“Бу ҳозирча жиддий муаммо эмасдир, аммо инфляция кўрсаткичи шу тариқа ўсиб бораверса, у жуда жиддий муаммолар занжирини ясаши мумкин. Шу боис, барча МДҲ ўлкалари, жумладан, ҳозир мутлақ хавотир аломатларини кўрсатмаётган Марказий Осиё республиклари ҳам ҳозирданоқ инфляция оқибатлари олдини олувчи тегишли чора-тадбирлар кўриб бориши керак, бизнингча”, - деди Антони Уиллиамс.\nБанкнинг бу йилги ҳисоботида тилга олинган яна бир тахмин шуки, Ғарбдаги молиявий бозорларда сақланиб қолаётган молиявий тарангликдан безиллаётган инвесторлар катта йўқотишлар хавфидан қўрққани боис, тез орада минтақага келаётган сармоя оқими ҳам кескин қисқариши мумкин.\nЎзбекистонда Давлат статистика қўмтаси тақдим қилган маълумотларга кўра, инфляция даражаси 5-6 фоизни ташкил қилади. Аммо мустақил манбалар мамлакатда инфляция даражаси 2008 йил аввалидан буён энг камида 10 фоиз, кўпи билан эса 30 фоизга етганини тахмин қилади. Бу аҳоли даромадлари мунтазам равишда қисқариб, озиқ-овқат ва хизмат кўрсатиш нархлари эса ортиб боришига сабаб бўлиб келмоқда. Яъни бу Ўзбекистон аҳли учун сўнгги бир неча йиллардан буён давом этиб келаётган таниш манзара ва шу манзара айни ривожда давом этади.\n“Ўзбекистонда қимматчилик, инфляция бўляпти. Аҳвол оғирлашади. Лекин бошқа ночор мамлакатларга нисбатан Ўзбекистон бу инқирозни анча енгил ўтказади. Масалан, Қирғизистон ва Тожикистон катта инқирозга учрайди. Улар ниҳоятда оғир аҳволга тушади”,- дейди тошкентлик таҳлилчи Комрон Алиев.\nБунинг боиси эса, таҳлилчи фикрича, дунё бозорларида нархи ортиб бораётган маҳсулотларнинг айримлари – нефть, тилла, пахта Ўзбекистон экспортга чиқараётган асосий маҳсулот эканидир.\n“Ўзбекистон йилига ҳозир 10-12 миллиард куб газ сотаëтган бўлса, нефть нархи ҳозир 200 долларга яқинлашди. Тилла масаласига келсак, бир унцияси 350 доллар атрофида бўладиган олтин ҳозир 1000 долларга бориб етди. Ўзбекистон ўзининг йўқотишларини ўша газнинг, тилланинг нархи ошиши ҳисобига бирмунча қоплай олиш имкониятига эга”,- деди К.Алиев.\nЯъни Комрон Алиев европалик экспетларнинг хавотири, асосан, энергетик захираларга қарам давлатларга тегишли эканини, бундай захиралари бор Ўзбекистонда аҳвол қўшни Тожикистон, Қирғизистондан сал енгилроқ кечиши мумкинлигини айтмоқда.\nБироқ бошқа кузатувчилар бу енгиллик ўзбекистонлик оддий аҳоли ҳаёти енгиллашиши ҳисобига бўлмаслигини, Ўзбекистонда иқтисодий аҳвол жаҳон бозорларидаги жараёнларга кўра, у ёки бу ўзанга бурса бўладиган даражада системали бошқарувга эга эмаслигини таъкидламоқда.\nЎзбекистонлик иқтисодчилардан бирининг сўзларига кўра, мамлакатда шаффофлик йўқ, жуда кўп ҳақиқий рақамлар яширилади.\n“Ëқилғи 1 январдан бу ëғига бизда 20 фоиз ошди. Ҳар бир маҳсулот-хизматнинг 70 фоизгача нархи ëқилғи харажатларида ўтиради. Демак, Ўзбекистонда биринчи уч ойликда инфляция 10 фоиздан кам бўлгани йўқ. Ялпи ички маҳсулот ëки инфляциянинг ўсиш даражаси тўғрисида тўғри маълумотга эга бўлмай туриб қандай қилиб биз иқтисодий ривожланишнинг стратегиясини белгилаймиз? Ўз-ўзидан саволлар яна очиқ қолаверади”,- деди иқтисодчи.\nПросмотров: 835 | Добавил: himoyachi | Рейтинг: 0.0/0


Мана, бир неча йилдир-ки, диний-маърифий соҳада узоқ йил хизмат қилган, элу юрт олдида обрў эътиборга эга бўлган юртдошларимиз муборак ҳаж ва умра зиёратини “Зуйуфул малик” – “Қирол меҳмонлари” сифатида адо этиб келишмоқда. Бу йилги Ҳаж-2019 мавсумида ҳам “Қирол меҳмонлари” сифатида Ҳаж ибодатини адо қилиш учун диний-маърифий соҳада узоқ йил хизмат қилган 10 нафар юртдошимиз Саудия Арабистонига жўнаб кетиш тараддудини кўришмоқда.\nКеча, 16 июль куни Дин ишлари бўйича қўмитада улар билан учрашув бўлиб ўтган. Учрашувда зиёратчиларимиз учун муборак сафар давомида эътибор бериш керак бўлган муҳим жиҳатлар, керакли тавсия ва маслаҳатлар берилган. Бу ҳақда Дин ишлари бўйича қўмита\nматбуот хизмати хабар берди.\n“Қирол меҳмонлари” ҳаж ибодатини адо этиш билан бирга, Мадинаи мунаввара ва Маккаи мукаррамадаги муборак масканларга зиёратга боришади ҳамда эътиборли шахслар билан учрашадилар. Учрашув сўнгида муборак сафарга отланган зиёратчиларимиз муҳтарам Президентимиз томонларидан олиб борилаётган диний-маърифий соҳадаги ислоҳотлар натижаси ўлароқ, диний соҳада узоқ йил хизмат қилган ходимларга кўрсатилаётган юксак эътибордан мамнун эканликларини билдирди.\nДругие материалы в этой категории: « Британияликлар велосипедда ҳажга йўл олди\tБолгар ислом академиясида абитуриентлар учун ёзги мактаб ташкил этилди »


1. Кўҳитанг тизмасидаги реликт эндемик тур.\nЯрим бутача. Барглари илдиз бўғизида жойлашган, бўлмали, узунлиги 3–5 см, иккала томони оддий ёки безчали туклар билан қопланган. Гуллари 3–6 та. Косачаси оддий ва безчали туклар билан қалин қопланган, кенг қўнғироқсимон, пуштиранг, узунлиги 12–14 мм, тишчаларининг узунлиги 2–4 мм, гултожи сариқ, юқори қисми пуштиранг, қайтақиси 5–6 мм узунликда, икки бўлакли, тишчасиз. Чангчи ва устунчаси туксиз. Карпофори 4–5 мм узунликда, туксиз. Кўсагининг узунлиги 6–7 мм, туксиз. Июлда гуллаб, меваси августда етилади.\nКўҳитанг тизмаси (Сурхондарё вилояти)да тарқалган.\nДенгиз сатҳидан 2200 м баландликдаги қояларнинг шимолий ёнбағирларида ўсади.\n60 туп ўсимликдан иборат 2 та популяцияси аниқланган.\nҚисқа ареалга эга махсус жойдагина ўсишга мослашган (стенобионт) реликт ўсимлик.\nСурхон қўриқхонасида муҳофаза қилинади.


XXI аср бошидаги қаҳрамонлар ёхуд “Супердепор” қандай жамоа эди? / CHAMPIONAT.asia\n15:07"Манчестер Юнайтед" Адриен Рабьо билан музокаралар олиб борди 0 14:48Olamsport: Тайсонга жанг учун 20 миллион тайёрлаб қўйилди, "Хабибга қарши жанг - афсонага айланиш имкониятидир" 0 14:33Карикатура: "Бавария" Коутиньони сотиб олиш ҳуқуқидан фойдаланмайди 0 14:11Дунёнинг энг бой киберспортчилари: Кучли 25таликда Ўзбекистонда туғилган йигит бор 5 14:06Спортчилар ижтимоий тармоқларда 0 14:04"Арсенал" Филиппе Коутиньонинг трансфери устида ишламоқда 4 13:40"Реал" Холанд билан шартнома имзолаш учун, Хакимидан фойдаланиши мумкин 0 13:16Карикатура: Ла Лигага 8 июндан рестарт берилади! 0 12:50Мартинеснинг собиқ клуби президенти ўйинчининг "Барселона"га ўтишига ишончи комил 0 12:34Бундеслигада ўйнаган осиёлик: Али Дайи 1 12:20АПЛ тарихидаги энг муваффақиятли трансферлар (Топ-10) 14 11:57"Манчестер Юнайтед" ва "Ньюкасл" португалиялик спорт директори учун рақобат қилмоқда 3 11:32Зидан карантин қоидаларини бузганлиги учун 1500 евро миқдорида жаримага тортилди 0 11:07Жами трансферларига энг кўп пул сарфланган футболчилар 9 10:44Карикатура: "Реал"нинг 6 йилдан кейинги тахминий таркиби 7\nXXI аср бошидаги қаҳрамонлар ёхуд “Супердепор” қандай жамоа эди?\nТеглар : Депортиво\nЗамонавий футбол анча ўзгарган ва ўз қаҳрамонларига эга. Лекин асримиз бошларида футболга меҳр қўйган мухлислар ўша йиллари ажойиб ўйин кўрсатиб, футбол ихлосмандлари қалбидан жой эгаллаган клубларни ўзгача соғинч билан эслашади.\nАна шундай клублардан бири Ла-Коруньянинг “Депортиво” клуби. Ҳозирда “сегунда”да ўйнаётган бу клуб 20 йиллар олдин ўзининг сўзини Европа майдонларида айта олган эди.\nКўпчилик оддий инсонлар учун Ла-Корунья – шимолий-ғарбий Испаниядаги курорт шаҳар, лекин ҳақиқий футбол ихлосмандлари учун бу “Депортиво” футбол клубининг ватани. 2000-йиллар бошида Галисия клуби жаҳон футболи атмосферасига шиддат билан кириб келди ва ҳамманинг эътиборини ўзига қаратишга мажбур қила олди. 90-йиллар охирида “СуперДепор” Испания чемпионатидаги, шунчаки, ўртамиёналардан бири эди. Баъзида жамоа УЕФА кубоги учун курашган бўлса, баъзи ҳолларда жадвал ўрталарида “сайр” қилишни одат қилган эди. Ҳақиқий ўзгариш эса 1999-йилдан кейин бошланди. Айнан ўша йиллари катта футбол клубларини ўзи билан ҳисоблашишга мажбур қилган ва мухлисларнинг ёқимтойига айланган “Депо” пайдо бўлаётган йиллар эди. Клуб бирин-кетин Рой Макаай, Сезар Мартин ва Виктор Санчес каби ҳали унчалик таниқли бўлмаса ҳам сифатли футболчиларни сотиб ола бошлади. Натижада жамоа ҳаммани ҳайратда қолдириб ўз тарихида илк марта Испания чемпионига айланди. Хавиер Ирурета шогирдлари нафақат ички чемпионатда, балки Евроаренада ҳам ҳурматга сазовор клубга айландилар.\nҚандайдир тўрт йил ичида жамоа Испания чемпионлиги (1999-2000-йил), икки марта кубок ва бир марта суперкубокни ютишга эришди. Чемпион бўлмаган йиллари эса мавсумни иккинчи ўринда тугатди. 2003 ва 2004- йилги мавсумларда эса финишга учинчи бўлиб етиб келди. 2000-01-йилги мавсумда ҳам “оқ-кӯклар” чемпионликка яқин келишди. Мавсум бошланмасдан чемпион жамоа таркибида баъзи ўзгаришлар кузатилди. Ярим ҳимоячи Флавио Консейсао “Реал Мадрид”га ўтди. Клуб “Атлетико”дан Молина, Капдевиля ва Валеронни харид қилди. Бундан ташқари жамоа марказий ярим ҳимоячилар Алдо Душер, Эмерсон ва Сесар Сампаё билан шартнома имзолади. Ҳужум эса Валтер Пандиани ва Диего Тристан билан кучайтирилди.\nМавсум эса олдингиси каби жамоа учун омадли кечди. Улар чемпионлик унвонини ҳимоя қила олишмаган бўлишса-да, чемпионатни иккинчи ўринда якунлашди ва Чемпионлар лигаси учун йўлланмани нақд қилишди. Тўғри жамоа Испания кубогида камтаргина “Тенерифе”га сенсацион тарзда мағлуб бўлди, лекин Европа чемпионлар лигасида чорак финалгача етиб бориб мухлисларни хурсанд қилишди. Бу йўлда улар “Гамбург”, “ПСЖ” ва “Панатинаикос” каби жамоаларни ер тишлатишди. Ўша йиллари жамоа жуда кўпчилик клублар учун ҳақиқий намунага айланган эди. Европа футболи грандлари улардан чўчишар эди. Ла-Коруньялик йигитлр эса ҳар қандай жамоани тиз чўктиришга қодир эдилар. Келинг, қуйида ўша машҳур “Депор”нинг асосий юлдузларини эслаб ўтамиз:\nХосе Франсиско Молина – дарвозабон, 30 ёш\nМолина ўша даврда ўз юртидаги ишончли дарвозабонлардан бири эди. Фаолияти давомида у фақат испан клубларида ўйнаган. 2000-йилда у “Атлетико”дан амалдаги чемпионлар таркибига ўтди. Шуни алоҳида таъкидлаш керакки, ўша йили “Атлетико” сегундага равона бўлган ва кўплаб ўйинчилар клубни тарк этаётган эдилар.\n2000-01-йилги мавсумда Молина 32 баҳсда майдонга тушиб бор йўғи 31 та гол ўтказиб юборди. Ҳавас қиларли натижа, албатта. 2001-йил апрелда врачлар унда хавфли касаллик аниқлашди. Футболчи бахтига даволаниш жараёни муваффақиятли кечди ва у майдонга қайта олди ва “Депо” учун ўйнашда давом этди. 2006-йилда эса қадрдон клубини тарк этиб “Леванте” сафига бориб қўшилди.\nМануел Пабло – ҳимоячи, 24 ёш\nМануел Пабло – “Депортиво” тарихидаги ёрқин фигуралардан бири. У ўша чемпион таркибдаги яқин йиллардача жамоа шарафини ҳимоя қилган ягона ўйинчидир. 2001-йили у чемпионатда 37 та баҳсда битта гол урди ва 2016-йилгача клуб таркибида 383 ўйин ўтказганига қарамай ўша гол у учун ягона бўлиб қолди.\n2001-йил сентябрь ойида Пабло даҳшатли жароҳат олди. Унинг оёғи иккига бўлинган эди. У доимо “Депортиво” учун жонини фидо қилишга тайёрлигини таъкидлаб келган ва сўзларининг исботи сифатида фаолиятини шу клубда якунлади.\nЭнрике Ромеро – ҳимоячи, 29 ёш\nЭнрике Ромеро "Галисия" клубининг ҳимоячилардан бири эди. У доим “Депор” учун чин юракдан ўйнаган. У клубга 1998 йили “Валенсия” дан кўчиб ўтди. Таъкидлаш керакки, фаолиятининг энг ёрқин дамларини Ла-Коруньяда ўтказди. 2000/2001 йилги мавсумда у таркибнинг тенги йўқ ўйинчиси эди. Ўша мавсум у 29 баҳсда иштирок этди.\nНуриддин Найбет – ҳимоячи, 30 ёш\nНуриддин ўзининг жисмоний ҳолати билан ажралиб турар эди. Марокашлик ўйинчи Ирурета жамоасининг асосий ҳимоячиларидан эди. Ўша мавсумда 30 баҳсда қатнашди ва бир гол муаллифига айланди. Лекин жамоа мухлислари билан кўнгилсизлик айнан Найбет билан содир бўлди. Мухлислар “Лидс” га бой берилган Чемпионлар лигасидаги баҳсда асосий айбдор сифатида марокашликни кўрсатдилар.\nКўнгилни хира қилаиган бу ҳодиса Нуриддиннинг “Депортиво”даги ёрқин фаолиятида кичик доғ бўлиб қолди. У клубни 2003-04-йилги эсда қоларли мавсумдан кейин тарк этди. Ўшанда клуб Чемпионлар лигасида “Милан”ни 4:0 ҳисобида доғда қолдирган эди.\nЭлдер Криштован – ҳимоячи, 29 ёш\n1997-йили асли келиб чиқиши анголалик бўлган португал ўйинчиси “оқ-кўк”лар билан шартнома тузди. Тезда у асосий таркиб ўйинчисига айланди. Бақувват Криштован-Найбет жуфтлиги ҳар қандай рақиб ҳужумчиларини эҳтиёткорлик билан ўйнашга мажбур қилар эди.\nУ ҳимоячиларга хос бўлмаган кичик бўйга эга бўлишига қарамай, деярли барча ҳаводаги курашларда ғолиб бўлар эди. 2002-йили клуб билан хайрлашган Элдер кейинчалик “Бенфика” ёшлар жамоасига мураббий бўлади.\nМауро Силва – ярим ҳимоячи, 32 ёш\nБразилиялик ўша машҳур таркибдаги муҳим фигуралардан бири эди. Силва ва “Депортиво” тарихи 1992-йилда бошланди. У “Депор” шарафини ўн йилдан ортиқроқ муддат ҳимоя қилди.\nБразилиялик вингер унчалик ҳам иқтидорли футболчи эмас эди, бироқ у бу камчилигини меҳнаткашлиги ва профессионаллиги эвазига тўлдрарди. У доим жамоа учун муҳим ўйинчи эди. 2000-01-мавсумда у 31 баҳсда майдонга тушди.\nДонато – ярим ҳимоячи, 38 ёш\nФаолияти охирига бориб қолганига қарамай келиб чиқиши бразилиялик бўлган испан 2000-01-мавсумда 29 та баҳсда майдонга тушиб 3 та голга муаллифлик қилади. У голли паслар беришдан тўхтамас эди. Лекин шунингдек, у ўзининг қўполлиги билан ҳам мухлислар ёдида қолган. Ўша мавсум у 11 марта сариқ ва бир марта қизил карточкага муносиб кўрилади.\nВиктор Санчес – ярим ҳимоячи, 24 ёш\nВиктор Санчес “Депортиво” учун алоҳида футболчи. У клубни 2016-йилги мавсумда мураббий сифатида ҳам бошқарди. Лекин унинг клубдаги футболчилик фаолияти муваффақиятли кечган эди. “Депо” даги биринчи мавсумидаёқ у ўзини ажойиб “ёриб кирувчи” сифатида кўрсатди.\nМавсум давомида у 32 баҳсда қатнашиб 5 голга муаллифлик қилди. Мухлислар унинг гроссмейстерларга хос паслари ва ажойиб техникасидан чемпионлик мавсумида ва ундан кейин ҳам анча муддат баҳраманд бўлишди.\nФрансиско Гонсалес – ярим ҳимоячи, 31 ёш\nФран “Депортиво” тарбияланувчиси эди ва 1988-йилдан бери жамоа тизимида ўйнаб келди. Кейинроқ у “оқ-кўклар”нинг сардорига айланди. “Депортиво” асримиз бошида нима ютган бўлса, Франсиско ҳам барчасини ютди. У икки “Супердепор”ларнинг таркибида ўйнаган ягон ижрочи эди жамоа 1992-93 ва 1993-94-йилларда ҳам кетма-кет икки марта чемпионатни иккинчи ўринда якунлаган эди).\nДиего Тристан – ҳужумчи, 24 ёш.\nШахсан мен учун Тристан ўша Депортивонинг рамзи эди. 2000-йили Ла-Корунья клуби “Малёрка” дан ёш ҳужумчини харид қилади. “Депо”да Тристан ва Макаай биргаликда рақиб ҳумоячиларини даҳшатга соладиган ҳужум дуетини ҳосил қилишган эди. Лекин тез-тез “Депортиво” 4-5-1 тактик схемада ўйнар ва кўпинча асосий таркибда Макаай майдонга тушиб, бу Диегонинг норозилигига сабаб бўлар эди.\nИш шунгача бориб етдики, Тристан клубни тарк этиши ҳақида эълон қила бошлади. Лекин тез орада бари жойига тушади ва Диего 2000-01-йилги мавсумда 19 голга муаллифлик қилиб жамоасининг тўпурарига айланади.\nРой Макаай – ҳужумчи, 25 ёш.\nИккинчи минг йилликнинг сўнгги йилида Рой “Депортиво”га ўтди ва ўзининг биринчи мавсумидаёқ 22 гол уриб ўзига сарфланган суммани тўлиқ оқлади. 2000-01-мавсумда тиззадаги жароҳат сабаб “Фантом” кўнгилдагидек ўйнай олмади ва 29 баҳсда 14 та гол билан кифояланди. Лекин Ройнинг ҳужумчилик қобилияти яққол кўзга ташланиб турар ва дойим рақибларни таҳлика остида ушлаб турар эди. Кейинроқ у ўзининг ажойиб ўйинларини “Бавария” да давом эттирди.\nЭмерсон – ярим ҳимоячи, 38 ёш\nБразилиялик ўйинчи 2000-йил ёзида олиб келинган уч ўйинчидан бири эди. У дойим ҳам асосий таркиб ўйинчиси бўлмаган. Лекин 2000-01-мавсумда 28 баҳсда иштирок этган эди. 2002-йилда эса “Депо” уни Мадриднинг “Атлетико”сига 6,5 миллион евро эвазига сотиб юборди.\nХуан Карлос Валерон – ярим ҳимоячи, 25 ёш\nЯнги минг йиллик бошида у “Валенсия”дан “Депортиво” га ўтди. Хуан ўша “Депо”нинг мияси эди ва унинг ғалати траекторияга эга бўлган паслари Рой Макаай, Диего Тристан ва кейинроқ Валтер Пандианилар учун гол уриш учун ажойиб имконият ҳосил қолар эди. У “оқ-кўклар” таркибига ўтгандан кейингина томирларида кўк қон оқаётганини сезади ва ажойиб ўйини билан мухлисларни хурсадн қилади\nВалтер Пандиани – ҳужумчи, 24 ёш\nПандиани учун дебют мавсум унчалик ҳам омадли келмади. У клубнинг ҳақиқий жокери эди. Кўп ўйинларда уругвайлик ҳужумчи заҳирадан ўйинга қўшилар эди. 2000-01-мавсумда у 25 баҳсда 3 гол билан кифояланади холос.\nХавиер Ирурета – бош мураббий, 52 ёш\nИрурета “Депортиво”ни 1998-йили қабул қилиб олди. У жамоани қабул қилиб олганида таркибда Педро Паулета, Лионел Скалони ва Мануел Пабло каби юлдузлар бор эди. Дастлабки мавсумдаёқ Хавиер клуб билан олтинчи ўринни эгаллади. Клуб Чемпионлар лигасига чиқа олмаган бўлса-да, кейинги мавсумдаёқ ҳеч ким кутмаган ҳолда жамоа ўз тарихида илк бора чемпионликка сазовор бўлди. Хавиер эса иккинчи марта “йил мураббийи” сифатида эътироф этилди.\nКлубдаги етти йиллик фаолияти давомида у чемпионликдан ташқари икки марта кумуш ва икки марта бронза медалларига эга чиқди. 2001-02-йилги мавсумда эса “Реал Мадрид”ни Сантяго Бернабеуда мағлуб этиб мамлакат кубогини боши узра баланд кўтарди. Европа Чемпионлар лигасида эса икки марта чорак финалгача етиб борган бўлса, бир марта ярим финалда ўйнади. Камтарона клуб учун ўша йилларда бу юксак натижа эди. “Депо” нинг ўша йиллардаги муваффақиятининг асосий жиҳати шунда эдики, жамоа бир мавсумлик эмаслигини исботлаб узоқ йиллик стабилликни ушлаб тура олди.\nБОНУС. Алберт Луке – ҳужумчи\nЛуке чемпионлик мавсумида жамоага ҳали келиб қўшилмаган эди. Лекин ҳақиқий футбол мухлислари уни нозик дидли, ажойиб ҳужумчи сифатида эслашади. Ўша йиллари Алберт Луке жуда кўпчилик футбол мухлисларининг кўнглидан жой олган эди.\n“Депо”нинг 2003-04-йилги мавсумдаги Чемпионлар лигасидаги қаҳрамонликларидаги асосий фигура айнан Луке эди. Ярим финалгача у “Милан” ва “Ювентус” каби грандларга голларни жойлади. “Депортиво” даги уч йиллик фаоляти давомида у юздан ортиқ ўйинда майдонга тушди ва клуб тарихида ёрқин из қолдирди. Кейинроқ “Нюкасл” га ўтган ўйинчи жароҳатлар сабаб фаолиятини кўнгилдагидек давом эттира олмади.\n“Депортивонинг” 2000-01-йилги мавсум тактикаси\nИньеста: “Буни ҳеч қачон ёдимдан чиқармайман” 12\nМесси шахсий антирекордини такрорлади 99\nПикенинг клуби янада юқорироқ дивизионга кўтарилди 2\nЗеедорфнинг бош мураббийликдан кетиши аниқ бўлди 4\nЛа Лига. “Сельта” тайёр ғалабадан маҳрум бўлди 0


Маматхонов беш йилга қамалди\nҒанихон Маматхонов 2009 йил давомида қамалиб¸ қамоққа ҳукм этилган бир неча ҳуқуқ фаолларидан биридир.\n25 ноябр куни Фарғона вилоят Охунбобоев судида судя Нуриддин Қодиров Ғанихон Маматхонов иши бўйича суд ҳукмини ўқиб, ҳуқуқ фаолига беш йиллик қамоқ жазоси тайинлади.\nБу ҳақда Озодликка ҳуқуқ фаолининг ўғли Жамолхон Маматхонов маълум қилди.\n- Ўзбекистон жиноят кодексининг 211-моддаси (Пора бериш) ва 168-моддаси (Фирибгарлик) бўйича айбланди. Иккала модданинг ҳам учинчи банди бўйича айблашди. Прокурор биттасига 4 йил, иккинчисига 2 йил сўради. Судя бир йилга қисқартириб, 5 йил берди, деди Жамолхон.\nҒанихон Маматхоновнинг қизи Иқболхон суд ҳукми ўқилгач, суд залида катта тўполон бўлганини айтади.\n- Ўзи ҳақиқат йўқ экан. Умуман ҳақиқат йўқ экан. Дадамни қуруқ туҳмат билан қамашди. Биз прокурорнинг олти йил сўраганини эшитганимиздан кейин роса тўполон қилдик, роса жанжал қилдик. Оиламиздан беш киши борган эдик. Бизнинг тўполонларимиздан кейин қамоқ жазосини бир йилини олиб ташлаб, беш йил беришди. Суд ҳукми ўқилгач ҳам жанжал қилдик. Судялар қочиб кетишди, дейди Иқболхон.\nҒанихон Маматхоновнинг рафиқаси Арофатхон опага кўра, эри бозорга картошка харид қилиш учун бориб, эндиликда беш йилга қамалиб кетди.\nАрофатхон Маматхонова эрининг уюштирилган жиноят қурбони бўлганини айтади.\n- Хўжайинимни бозорда ушлашди. У картошкага борган одам эди. Уни биттаси алдаб чақирган. Ёнида МХХ ходимлари кузатиб турган. У одамнинг диктофони бор экан. Бу ёқда МХХ видеога олган. У киши эримга пул бермоқчи бўлган. Эрим: “Йўқ, олмайман” деса, у одам эримни у ёқ-бу ёққа судраб, мажбурлаб чўнтагига пул солган. Ўша пайтда МХХ ходимлари келиб босган. Бу уюштирилган иш-да. Бўлмаса МХХ қаердан билади эримнинг бозорда эканини? Эримни бу ерда ҳеч қандай айби йўқ. Пулни кўрсатишди. Лекин эрим пулга қўлини теккизмаган. Пулда эримнинг бармоқ излари йўқ. Ҳалиги одам эримни мажбурлаб, судраб пулни тиққан жойларини видеода қирқиб ташлашибди. Эрим судда: “Қани ўша жойлари?” деса, судя “Бошқа кассетада”, деди. Лекин судда ўша бошқа кассетани кўрсатмасдан, ҳукмни ўқиб юборишди, дейди Арофатхон Маматхонова.\nАйблов хулосасига кўра, Ғанихон Маматхонов икки ҳолатда пора талаб қилганликда гумон қилинди.\nБиринчи ҳолатда 100 минг сўм, иккинчи ҳолатда 4,5 миллион сўмни пора сифатида сўраганликда айбланди.\nМаҳкама жараёнини кузатган фарғоналик ҳуқуқ фаоли Абдусалом Эргашевга кўра, судда Ғанихон Маматхоновга сўз берилган пайтда у Тоҳир Сулаймонов исмли фермердан 100 минг сўмни олганини тан олган, лекин бу пулни пора сифатида эмас, балки фермер ишини битказиш ҳаражатлари учун олганини айтган.\nАбдусалом Эргашев Ғанихон Маматхоновни бошқалар манфаатини ўз манфаатидан устунроқ қўядиган фидойи инсон, деб билишини айтади.\n- Ғанихон Маматхоновни узоқ йиллардан буён биламан. У ўзининг ташвиши қолиб, бировларнинг ташвиши билан ёниб юрадиган инсон. Ғанихоннинг фаолияти бировнинг кўзига яхши кўринса, бировга ёқмаслиги мумкин, яна бировнинг ғашини келтириши мумкин. Энди мен бирорта ҳукумат идоралари ёки бошқасини айблаб, бир нарса демоқчи эмасман. Лекин кимгадир унинг фаолияти ёқмагани учун унга жабр етказиб, қандайдир жазо олишга мажбур қилмаслик керак. Бизнинг Ўзбекистон ҳам мана йигирма йил бўлаяпти мустақил бўлганига. Демократик йўлдан кетиш учун шундай ҳаракатларга кенгроқ йўл очиш керак. Фикри учун, фаолияти учун одамлар жазо олиши бу нотўғри нарса, деб ўйлайман, дейди Абдусалом Эргашев.\nҒанихон Маматхонов анча йиллардан буён қароргоҳи Германияда жойлашган Халқаро инсон ҳуқуқларини ҳимоя қилиш жамиятининг Ўзбекистондаги қўмитаси аъзоси бўлиб, айни ташкилотнинг Фарғонадаги вакили сифатида фаолият кўрсатиб келаётганди.\nМаҳаллий ва халқаро ҳуқуқ ҳимоячилари Ғанихон Маматхонов ҳуқуқ фаоли сифатидаги фаолияти туфайли қамоққа олинганини таъкидлаб келадилар.\nИнсон ҳуқуқлари бўйича халқаро Ҳюман Райтс Уотч ташкилоти Ўзбекистон ҳукуматини ҳуқуқ ҳимоячиси Ғанихон Маматхоновни зудлик билан озод этишга чақирган.\nҒанихон Маматхонов жорий йилнинг 10 октябр куни Фарғона вилоят ҳуқуқ-тартибот ходимлари томонидан ҳибсга олинган эди.\n16 ноябр куни Фарғона вилоят Охунбобоев туман судида Ғанихон Маматхонов иши бўйича маҳкама жараёни бошланганди.\n25 ноябр куни судя Нуриддин Қодиров Ғанихон Маматхоновга беш йиллик қамоқ жазоси тайинлаш тўғрисида ҳукм эълон қилди.


Адлия вазирлиги «Газета.uz»да эълон қилинган мақолага жавоб берди – Газета.uz\n18 феврал 2021, 23:17 Жамият\nАдлия вазирлиги Дилмурод Юсуповнинг «Газета.uz»да эълон қилинган «Мажбурий ёки қасддан бюрократия. Ўзбекистонда фуқаролик жамиятининг тартибга солиниши» номли мақоласига жавоб берди. Вазирликнинг жавобини қисқартиришларсиз эълон қиламиз.\nАдлия вазирлигининг жавоби\n2021 йилнинг 15 февралида адлия вазири томонидан тақдим этилган ҳисоботдан асосий мақсад — адлия органлари фаолиятининг ошкоралигини таъминлаш, 2020 йилда амалга оширилган ишларни сарҳисоб қилиш ва жамоатчиликни бу ҳақда хабардор қилиш.\nМақолада мавзуга эътиборни жалб қилиш мақсадида айрим фикрлар субъектив баҳо билан бўрттириб кўрсатилганлиги сабабли, Адлия вазирлиги ОАВ вакиллари ва блогерлар билан бўлиб ўтган мунозара чоғида фуқаролик жамиятини ривожлантириш соҳасига оид кўтарилган масалаларга баъзи аниқликларни киритишни муҳим деб ҳисоблайди.\nСўнгги йилларда мамлакатимизда ҳуқуқий институт сифатида нодавлат нотижорат ташкилотларини (кейинги ўринларда — ННТ) рўйхатдан ўтказиш жадал ривожланмоқда.\nРўйхатдан ўтказиш жисмоний ва юридик шахсларнинг ҳуқуқлари ва қонуний манфаатларини ҳимоя қилиш, ижтимоий, маданий ва маърифий мақсадларга эришиш, хайрия фаолиятини амалга оширишда, яъни бир сўз билан айтганда, кўплаб субъектлар иштирок этадиган ва улар мавжудлигининг қонунийлиги талаб этиладиган муносабатларда алоҳида аҳамият касб этиши шубҳасиз.\nМасалан, ННТ арнинг ривожланиш суръатига эътибор берилса, 2014 йилда — 7 866 та, 2015 йилда — 8 219 та, 2016 йилда — 8 447 та, 2017 йилда — 9 235 та, 2018 йилда — 9 860 та, 2020 йил бошига — 10 502 та кўрсатгич йилдан-йилга ННТларнинг сони сезиларли даражада ўсиб бораётганидан далолат беради.\nҚонунчиликка кўра, ННТ мажбурий рўйхатдан ўтиши керак. Бироқ, ННТни таъсис этиш тўғрисида қарор қабул қилинганда, эътибор берилиши лозим бўлган биринчи масала — бу ННТ тузиш тартиби ва унинг фаолиятини бошқарадиган қонунчилик ҳисобланади.\nШахслар ННТ соҳасидаги қонунчиликдан хабардор бўлиши керак. Фақатгина «Нодавлат нотижорат ташкилотлари тўғрисида"ги қонун, Вазирлар Маҳкамасининг 2014 йил 10 мартдаги 57-сон қарори билан тасдиқланган Нодавлат нотижорат ташкилотларини давлат рўйхатидан ўтказиш тартиби тўғрисидаги низомни билишнинг ўзи етарли эмас.\nАйни дамда, қонунчиликда «маълум бир ННТ»ни, жумладан, «алоҳида» ёки «тезлаштирилган тарзда» рўйхатдан ўтказиш масаласини кўзда тутучи қоидалар мавжуд эмас. Талаблар барча учун бир хил ва истисносиз.\nННТни рўйхатдан ўтказиш жараёнида рад этиш учун кўплаб асослар бўлиши мумкин. Уларнинг барчаси қонунчиликда тўлиқ кўрсатилган.\nАйрим ҳолларда таъсисчилар томонидан тақдим этиладиган ишончсиз маълумотлар ва нотўғри расмийлаштирилган ҳужжатлар рўйхатдан ўтказишни рад этиш учун сабаб бўлади.\nМурожаатчилар томонидан рўйхатдан ўтказувчи органга ҳужжатларни ва ННТнинг ташкилий-ҳуқуқий шакли бўйича маълумотларни тўлиқ тақдим этмаганлиги сабабли, йўл қўйилган камчиликларнинг тўлиқ рўйхатини кўрсатиш имконияти ҳамиша ҳам мавжуд эмас.\nБундай турдаги рад жавоби берилишини олдини олиш мақсадида талаб қилинган ҳужжатларнинг тўлиқ рўйхати ва унга мос келувчи ҳужжатлар тўпламини тақдим этиш керак.\nТаъсисчиларнинг ННТга номувофиқлиги аниқланганда, рўйхатдан ўтказиш рад этилиши мумкин. Ҳар хил ташкилий-ҳуқуқий шаклдаги ННТ таъсисчиларига турли талаблар қўйилади. Масалан, жамоат бирлашмалари камида 10 нафар фуқаро ташаббуси билан, ННТ уюшмалари (иттифоқлари) эса, камида иккита ННТ ташаббуси билан ташкил этилади.\nМурожаатчилар ушбу талабларга амал қилишмаса, рўйхатдан ўтказишда рад жавобини олишлари мумкин.\nБарча ташкилий-ҳуқуқий шаклларда муассис-жисмоний шахс муомалага лаёқатли бўлиши шарт. Шунингдек, Ўзбекистон ҳудудида қонуний бўлиб турган хорижий фуқаролар ҳам ННТ таъсисчиси бўлиши мумкин. Ҳужжатлар экспертизадан ўтказилаётганла ушбу фуқароларнинг мамлакат ҳудудида эканини тасдиқловчи ҳужжатлари ўрганиб чиқилади. Бу яшаш учун гувоҳнома ёки виза бўлиши мумкин.\nМазкур ҳолат ННТ таъсисчиларининг шахсини ўрганишни назарда тутади, чунки қуйидаги ҳолларда фуқаро ННТ таъсисчиси бўлолмайди:\nчет эл фуқароси ёки фуқаролиги бўлмаган шахсни Ўзбекистон Республикаси ҳудудидан маъмурий тарзда чиқариб юбориш ҳақида қарор қабул қилинган бўлса;\nшахсга нисбатан унинг муомалага лаёқатсиз экани ёкиунинг фаолияти экстермистик деб топилганлиги ёхуд маълум вақтга қадар корхона, муассаса ёки ташкилотларда муайян лавозимларни эгаллаш (у ёки бу фаолият билан шуғулланиш) ҳуқуқидан маҳрум этилганлиги тўғрисида суд қарори мавжуд бўлса.\nРўйхатдан ўтказувчи орган ННТни рўйхатдан ўтказиш тўғрисидаги ҳужжатларнинг ишончлилигини уларнинг қонунчиликка мувофиқлиги юзасидан текширишга, зарурат бўлганда, тегишли ташкилотларга ННТни рўйхатидан ўтказиш учун тақдим этилган ҳужжатларни экспертизадан ўтказиш учун юборишга ҳақлидир. Бу ўринда, ҳужжатлар бошқа ННТнинг фикрини билиш учун уларга юборилмаслиги алоҳида қайд этилади.\nРўйхатдан ўтказиш ҳужжатларида ишончсиз маълумотлар кўрсатилган тақдирда ҳам ННТни рўйхатдан ўтказиш рад этилиши мумкин. Рўйхатдан ўтказиш тўғрисидаги аризада таъсисчилар тўғрисидаги барча маълумотлар паспорт ёки таъсис ҳужжатларига (агар таъсисчи юридик шахс бўлса) мувофиқ кўрсатилади. ННТни ташкил этиш мақсадга мувофиқ эмас деган важ билане рад этишга йўл қўйилмайди.\n«Oltin qanot» волонтёр ёшлар марказини рўйхатдан ўтказиш масаласи\n«Oltin qanot» волонтёр ёшлар маркази ташаббускорлари рўйхатдан ўтказиш масаласида Тошкент шаҳар адлия бошқармасига бир неча марта мурожаат қилган. Бироқ, тақдим этилган ҳужжатлар қонунчилик талабларига мутлақо жавоб бермайди.\nМасалан, ташкилот устави «Нодавлат нотижорат ташкилотлари тўғрисида"ги Қонуннинг 17-моддасида кўзда тутилган талабларга номувофиқ.\nТашаббускорлар ҳужжатларда кўрсатилган камчиликларни бартараф этмаган ҳолда такрор мурожаат қилмоқда.\nШу ўринда, аризачилар рўйхатдан ўтказишни рад этиш тўғрисидаги хулосадан норози бўлшса, адлия органларининг ҳар қандай қарорлари устидан судга шикоят қилишга ҳақли эканлиги яна бир бор тушунтирилади.\nННТ тўғрисидаги кодекс лойиҳаси\nҚайд этиш лозимки, Адлия вазирлиги лойиҳани тайёрлашда ОАВ ва ижтимоий тармоқлар орқали жамоатчиликни лойиҳани ишлаб чиқишда ҳамкорлик қилишга чақирган.\nАйни пайтда мавжуд муаммоли масалаларни таҳлил қилиш ва уларни ҳал қилиш бўйича экспертлар томонидан берилган таклифлар ҳамда жамоатчилик ва давлат органлари фикрларини инобатга олган ҳолда лойиҳани такомиллаштириш ишлари амалга оширилмоқда.\nЛойиҳа бўйича иш ҳажми, унинг мақсади ва вазифасидан келиб чиқиб, уни Ҳукуматга киритиш муддати белгиланган тартибда узайтирилди. Бугунги кунда лойиҳанинг сўнгги таҳрири ишчи ва экспертлар гуруҳи томонидан тасдиқланмаган.\nИшчи ва экспертлар гуруҳлари ягона кодекс лойиҳаси устида иш олиб бораётганлигига алоҳида эътибор бериш лозим. Эксперт гуруҳи аъзолари ҳисобланган Ногиронлар ассоциацияси ҳамда Демократия ва инсон ҳуқуқлари институти раҳбарларидан вазирликка келиб тушган таклифлар келгусида иш жараёнида инобатга олиниши мумкинлиги маълум қилинади.\n«Газета.uz» 18 639\nМажбурий ёки қасддан бюрократия? Ўзбекистонда фуқаролик жамиятининг тартибга солиниши 17 феврал 2021, 15:29